title: Árakaksen Neitsyt Marian kirkko

text: Kirkko sijaitsee Lagouderán ja Sarántin kylien välillä. Se on yksilaivainen ja ollut varustettu kupolilla. Nykyisin sen päällä on Tróodoksen kirkoille tyypillinen lumen painolta suojaava jyrkkä puurakenteinen harjakatto. Pääosa kirkon seinämaalauksista on Komnenosten ajalta noin vuodelta 1192, ja ne on tehnyt Theodoros Apseudes. Osa maalauksista on jo tätä varhaisempia. Kaksikerroksisesta luostarirakennuksesta on säilynyt joitakin raunioita kirkon lähellä.


title: Arkkienkeli Mikaelin kirkko (Pedoulás)

text: Arkkienkeli Mikaelin kirkko () on bysanttilaisaikainen kirkko Pedouláksen kylässä Tróodos-vuoristossa Kyproksen saarella. Se on yksi Tróodoksen maalatuista kirkoista, jotka ovat Unescon maailmanperintökohde.


title: Arkkienkeli Mikaelin kirkko (Pedoulás)

text: Kirkko on omistettu arkkienkeli Mikaelille ja rakennettu vuonna 1474. Kirkko liitettiin maailmanperintöluetteloon vuonna 1985.


title: Arkkienkeli Mikaelin kirkko (Pedoulás)

text: Kirkko sijaitsee Pedouláksen kylän itälaidalla. Se on yksilaivainen, ja siinä on Tróodoksen kirkoille tyypillinen lumen painolta suojaava jyrkkä puurakenteinen harjakatto. Kirkon varsinainen kirkkotila oli sen pienen koon vuoksi tarkoitettu pelkästään miehille ja nartheks naisille. Kirkon seinämaalaukset, jotka valmistuivat myös vuonna 1474, teki paikallinen Minas Marathasalainen. Maalaukset edustavat konservatiivista jälkibysanttilaista tyyliä, mutta ovat poikkeuksellisen realistisia ja jossain määrin ”naivistisia”, ja niissä on havaittavissa myös läntistä vaikutusta. Esimerkkejä maalauksista ovat muun muassa Abrahamin uhri, kaste Jordanvirralla, Juudaksen suudelma sekä apsiksen rukoileva Neitsyt Maria ja Jeesuksen ylösnousemus.


title: Asínoksen Neitsyt Marian kirkko

text: Asínoksen Neitsyt Marian kirkko () eli Neitsyt Maria Forviótissan kirkko (Παναγία Φορβιώτισσα, "Panagía Forviótissa") on bysanttilaisaikainen kirkko Tróodos-vuoristossa Kyproksen saarella lähellä Nikitárin kylää. Se on yksi Tróodoksen maalatuista kirkoista, jotka ovat Unescon maailmanperintökohde.


title: Asínoksen Neitsyt Marian kirkko

text: Kirkko on omistettu Forbionin Neitsyt Marialle. Se rakennettiin vuonna 1099 (tai paikalla olevan omistuskirjoituksen mukaan 1205–1206), ja se oli alun perin paikalla sijainneen Forbionin luostarin kirkko. Luostarin toiminta jatkui 1700-luvulle saakka. Kirkko liitettiin maailmanperintöluetteloon vuonna 1985.


title: Asínoksen Neitsyt Marian kirkko

text: Kirkko sijaitsee noin kolme kilometriä Nikitárista luoteeseen. Kirkko on kaksiosainen ja koostuu yksilaivaisesta pääosasta sekä nartheksista, joka on lisätty 1100-luvulla. Katto on Tróodoksen kirkoille tyypillinen lumisuojaksi tehty jyrkkä puurakenteinen harjakatto. Kirkon seinämaalaukset ovat 1100–1600-luvuilta. Ne edustavat konstantinopolilaista ikonimaalaustyyliä, ja ikonimaalarin arvellaan olleen kotoisin sieltä. Varhaisimpien maalausten aiheisiin kuuluvat muun muassa Jeesuksen kaste Jordanvirrassa, Lasaruksen herättäminen kuolleista, viimeinen ehtoollinen, ristiinnaulitseminen ja ylösnousemus.


title: Neitsyt Marian kirkko (Moutoullás)

text: Neitsyt Marian kirkko () on bysanttilaisaikainen kirkko Moutoulláksen kylässä Tróodos-vuoristossa Kyproksen saarella. Se on yksi Tróodoksen maalatuista kirkoista, jotka ovat Unescon maailmanperintökohde.


title: Neitsyt Marian kirkko (Moutoullás)

text: Kirkko on omistettu Neitsyt Marialle ja rakennettu 1200-luvulla. Se on saanut nimensä rakennuttajastaan Johannes Mutullaksesta (myös Ioannes, Moutoullas) ja tämän vaimosta Eirenestä (Irene). Kirkko liitettiin maailmanperintöluetteloon vuonna 1985.


title: Neitsyt Marian kirkko (Moutoullás)

text: Kirkko on yksilaivainen, ja siinä on Tróodoksen kirkoille tyypillinen lumen painolta suojaava jyrkkä puurakenteinen harjakatto. Kirkon seinämaalaukset ajoittuvat vuoteen 1280. Maalausten aiheita ovat muun muassa Maria ja Jeesus-lapsi, Pyhä Khristoforos ja Pyhä Georgios (Yrjö) taistelemassa lohikäärmettä vastaan, valtaistuimella istuva Kristus, Aadam ja Eeva sekä helvetti ja paratiisi.


title: Podíthoksen Neitsyt Marian kirkko

text: Podíthoksen Neitsyt Marian kirkko (, myös Παναγία Ελεούσα, "Panagía Eleoúsa") on bysanttilaisaikainen kirkko Tróodos-vuoristossa Kyproksen saarella lähellä Galátan kylää. Se on yksi Tróodoksen maalatuista kirkoista, jotka ovat Unescon maailmanperintökohde.


title: Podíthoksen Neitsyt Marian kirkko

text: Kirkko on omistettu Neitsyt Marialle ("Panagía") ja rakennettu vuonna 1502. Se oli alun perin paikalla sijainneen luostarin kirkko ja omistettu Pyhälle Eleanorille. Luostari säilyi toiminnassa 1800-luvulle saakka. Kirkko liitettiin maailmanperintöluetteloon vuonna 1985.


title: Podíthoksen Neitsyt Marian kirkko

text: Kirkko sijaitsee vajaan kilometrin Galátasta pohjoiseen. Kirkossa on Tróodoksen kirkoille tyypillinen lumisuojaksi tehty jyrkkä puurakenteinen harjakatto. Kirkon seinämaalaukset ovat peräisin venetsialaisvallan ajalta, ja niissä on vaikutteita niin bysanttilaisesta kuin italialaisestakin tyylistä. Seinämaalausten aiheita ovat muun muassa kuninkaat Salomo ja Daavid, apostolien ehtoollinen, Jeesuksen ristiinnaulitseminen sekä Neitsyt Maria taivaan kuningattarena.


title: Pyhän Johannes Lampadisteen luostari

text: Pyhän Johannes Lampadisteen luostari () on bysanttilaisaikainen luostari Tróodos-vuoristossa Kyproksen saarella lähellä Kalopanagiótiksen kylää. Sen kirkko on yksi Tróodoksen maalatuista kirkoista, jotka ovat Unescon maailmanperintökohde.


title: Pyhän Johannes Lampadisteen luostari

text: Luostari on omistettu paikalliselle pyhälle, Pyhälle Johannes Lampadisteelle. Luostarin perustamisvuotta ei tunneta. Sen jäljellä olevat rakennukset on rakennettu useassa eri vaiheessa 1000-luvulta 1700-luvulle. Luostari säilyi toiminnassa 1800-luvulla saakka. Kokonaisuus liitettiin maailmanperintöluetteloon vuonna 1985.


title: Pyhän Johannes Lampadisteen luostari

text: Luostari sijaitsee heti Kalopanagiótiksen kylän itäpuolella. Kokonaisuuteen kuuluu itse asiassa kolme kirkkoa, jotka kaikki ovat saman suuren puisen harjakaton alla. Vanhin kirkko on omistettu Pyhälle Herakleidiokselle. Se on rakennettu 1000-luvulla, ja sen seinämaalaukset ovat 1200–1500-luvuilta. Toinen kirkko on omistettu Pyhälle Johannes Lampadisteelle. Se on rakennettu vuonna 1731, ja siihen kuuluu kyseisen pyhän hauta, joka on peräisin 1100-luvulta. Kolmas kirkko on latinalaisvallan aikainen kappeli. Luostarin yhteydessä toimii bysanttilainen museo.


title: Pyhän Nikolaoksen kirkko (Kakopetriá)

text: Pyhän Nikolaoksen kirkko () on bysanttilaisaikainen kirkko Tróodos-vuoristossa Kyproksen saarella lähellä Kakopetrián kylää. Se on yksi Tróodoksen maalatuista kirkoista, jotka ovat Unescon maailmanperintökohde.


title: Pyhän Nikolaoksen kirkko (Kakopetriá)

text: Kirkko on omistettu Pyhälle Nikolaokselle. Sen vanhimmat osat ovat peräisin 1000-luvulta. Kupoli ja nartheks rakennettiin 1100-luvulla ja nykyinen harjakatto ensimmäisen kerran 1400-luvulla. Kirkko toimi alun perin paikalla olleen luostarin kirkkona. Kirkko liitettiin maailmanperintöluetteloon vuonna 1985.


title: Pyhän Nikolaoksen kirkko (Kakopetriá)

text: Kirkko sijaitsee vajaat kaksi kilometriä Kakopetriásta lounaaseen. Kirkkorakennus on ristinmuotoinen, ja siinä on nykyisin kaksinkertainen katto, mistä se on saanut nimensä "Ágios Nikólaos tis Stégis" eli ”Katon Pyhä Nikolaos”. Kirkon seinämaalaukset ovat Tróodoksen alueen vanhimpia ja ajoittuvat 1000-luvulta 1400-luvulle. Näin ne antavat hyvän kuvan ortodoksisen kirkkomaalaustaiteen kehityksestä tuona aikana hieraattisesta ja monastisesta tyylistä kohti realistisempaa esitystapaa. Maalausaiheisiin kuuluvat muun muassa Jeesuksen syntymä, kirkastuminen, saapuminen Jerusalemiin, ristiinnaulitseminen ja ylösnousemus sekä kirkon pyhät, kuten Sebasteian 40 marttyyria, Pyhä Theodoros ja Pyhä Georgios (Yrjö).


title: Pyhän Ristin kirkko (Peléndri)

text:
Pyhän Ristin kirkko ("Kunniallisen ja eläväksitekevän ristin kirkko", ) on bysanttilaisaikainen kirkko Tróodos-vuoristossa Kyproksen saarella lähellä Peléndrin kylää. Se on yksi Tróodoksen maalatuista kirkoista, jotka ovat Unescon maailmanperintökohde.
Kirkko on omistettu Pyhälle Ristille ja rakennettu alun perin 1100-luvulla, jolloin se toimi oletettavasti hautausmaan kirkkona. Kirkko tuhoutui jossakin vaiheessa tuntemattomasta syystä, ja sitä on sen jälkeen muutettu usein. Kirkko liitettiin maailmanperintöluetteloon vuonna 1985.


title: Pyhän Ristin kirkko (Peléndri)

text: Kirkko sijaitsee Peléndrin kylän etelälaidalla. Se eroaa arkkitehtuuriltaan muista alueen kirkoista. Se on pohjakaavaltaan suorakulmion muotoinen ja kolmilaivainen, ja siinä on keskellä kupoli. Kirkon seinämaalausten vanhimmat osat sen apsiksessa on maalattu 1171–1172 ja myöhemmät maalaukset 1300-luvulla. Seinämaalausten aiheisiin kuuluvat muun muassa Jeesuksen sukupuu, Jeesuksen syntymä ja temppeliintuominen sekä epäilevä Tuomas. Kirkon ikonostaasissa olevassa pyhäinjäännöslippassa on perinteisen näkemyksen mukaan osia Pyhästä Rististä.


title: Vapahtajan kirkastumisen kirkko (Palaichóri)

text: Vapahtajan kirkastumisen kirkko () on jälkibysanttilainen kirkko Tróodos-vuoristossa Kyproksen saarella lähellä Palaichórin kylää. Se on yksi Tróodoksen maalatuista kirkoista, jotka ovat Unescon maailmanperintökohde.


text: Kirkko on omistettu Kristuksen kirkastumiselle ja rakennettu 1500-luvun alussa. Kirkko liitettiin maailmanperintöluetteloon vuonna 2001.


text: Kirkko sijaitsee Palaichórin kylän itälaidalla. Kirkkorakennus on yksilaivainen, ja siinä on Tróodoksen kirkoille tyypillinen lumen painolta suojaava jyrkkä puurakenteinen harjakatto. Kirkon nartheks on lisätty 1600-luvulla ja on saman katon alla. Kirkko on sisältä maalattu kokonaisuudessaan jälkibysanttilaisilla seinämaalauksilla, jotka muodostavat poikkeuksellisen hyvin säilyneen kokonaisuuden omalta ajaltaan. Maalausten tyyli edustaa Palaiologosten ajan tyyliä, mutta siinä on myös joitakin läntisiä vaikutteita.


title: Hutikirjaajat

text: Hutikirjaajat ("Dryocoetes") on kovakuoriaisten lahkoon kuuluva kaarnakuoriaissuku. Sukuun kuuluu yli 130 lajia, mutta lajimäärä vaihtelee eri lähteissä. Hutikirjaajia esiintyy ainakin seuraavissa puissa: pihdat ("Abies"), koivut ("Betula"), pyökit ("Fagus"), ambrapuut ("Liquidambar"), kuuset ("Picea"), männyt ("Pinus"), douglaskuuset ("Pseudotsuga") ja hemlokit ("Tsuga").


title: Lexus ES

text: Lexus ES on mid-size -luokan ylellinen sedan, jota valmistaa Toyotan tytäryhtiö Lexus. Ensimmäinen ES julkistettiin vuonna 1989.


title: Lexus ES

text: Japanissa autoa valmistetaan Miyatan tehtaalla, Miyawakassa ja Yhdysvalloissa Toyota Motor Manufacturing Kentucky -tehtaalla.


title: Lexus ES

text: Uusin sukupolvi esiteltiin Pekingin autonäyttelyssä keväällä 2018, ja se tuli ensimmäistä kertaa myyntiin Euroopassa.


title: Irakin parlamenttivaalit 2018

text: Irakin parlamenttivaalit 2018 järjestettiin 12. toukokuuta 2018. Vaaleissa valittiin 329 kansanedustajaa Irakin yksikamariseen parlamenttiin. Ehdolle asettui 7187 ihmistä. 55,5 % äänioikeutetuista ei äänestänyt ja 44,5 % äänesti. Lopulliset tulokset julkaistiin 19. toukokuuta. Eniten ääniä sai vaaliliitto Eteenpäin (Muqtada al-Sadr), toiseksi eniten Valloitus-vaaliliitto (Hadi al-Amir) ja kolmanneksi eniten Voitto-vaaliliitto (pääministeri Haider al-Abadi).


title: Irakin parlamenttivaalit 2018

text: Vaaleissa oli 23 109 138 äänioikeutettua. Sukupuolikiintiö oli 25 % paikoista. 9 paikkaa on varattu vähemmistöryhmille.


title: HMS Thunderbolt (N25)

text: HMS Thunderbolt (viirinumero N25) oli Britannian kuninkaallisen laivaston T-luokan sukellusvene, joka laskettiin vesille 29. kesäkuuta 1938 nimellä HMS Thetis. Alus upposi 1. kesäkuuta 1939 koesukelluksella, mutta hylky nostettiin, korjattiin ja otettiin palvelukseen "Thunderbolt"-nimisenä 26. lokakuuta 1940. Sen upotti todennäköisesti Regia Marinan korvetti "RN Cicogna" Sisilian edustalla 14. maaliskuuta 1943.


title: HMS Thunderbolt (N25)

text: "Thunderbolt" on yksi harvoista sotilasaluksista, jotka ovat uponneet kahdesti ja menettäneet kaksi miehistöä.


title: HMS Thunderbolt (N25)

text: Alus tilattiin 10. elokuuta 1936 Cammell Lairdilta Birkenheadistä, missä köli laskettiin 21. joukukuuta 1936. Alus laskettiin vesille 29. kesäkuuta 1938 ja otettiin käyttöön 4. maaliskuuta 1939.


title: HMS Thunderbolt (N25)

text: "HMS Thetis" lähti neitsytmatkalleen Birkenheadista aamulla 1. kesäkuuta 1939 komentajanaan komentajakapteeni G. H. Bolus. Matkan tarkoituksena oli tehdä koesukellus. Sukellusveneessä oli 103 ihmistä, 50 enemmän kuin yleensä. Joukossa oli muun muassa telakan työntekijöitä ja kahdeksan laivastoupseeria, jotka halusivat nähdä uuden sukellusvenetyypin suorituskyvyn. Alusta saattoi Liverpoolinlahdelle hinaaja, jonka oli tarkoitus ottaa ylimääräiset matkustajat kyytiin ennen sukellusta. Hinaaja sai puoli kahdelta viestin, jonka mukaan kaikki sukellusveneessä olevat olivat päättäneet jäädä myös sukelluksen ajaksi.


title: HMS Thunderbolt (N25)

text: Suunnitelmien mukaan torpedoputket 5 ja 6 oli tarkoitus täyttää merivedellä sukeltamisen helpottamiseksi torpedojen puuttuessa. "Thetisillä" oli kuitenkin vaikeuksia päästä pinnan alle, ja niinpä miehistö päätti tarkistaa, oliko putkissa vettä. Tätä varten putkien ovissa oli pieni reikä, jonka sai avattua testaamista varten. Jos putkessa oli vettä, sitä valui reiästä sisään hallitusti. Torpedoputki oli täyttynyt vedellä kuten pitikin, mutta sukellusveneen viimeistelytöiden yhteydessä testireiät olivat tukkeutuneet maalista, eikä vettä valunut. Niinpä miehistö avasi putken luukun, jolloin vettä alkoi tulvia sukellusveneeseen.


title: HMS Thunderbolt (N25)

text: Aluksen keula painui välittömästi syvemmälle veden painosta, ja kun alus sattumalta juuri samalla hetkellä yritti sukellusta, se alkoi painua hallitsemattomasti keula edellä kohti pohjaa. Etummaisessa osastossa olleet miehet yrittivät sulkea torpedoluukkua, mutta yksi lukituspulteista jäi luukun ja putken väliin. Kun alus osui pohjaan, valot sammuivat ja luukku jumittui, miehet pakenivat toiseen osastoon. Sattumalta myös osastojen välinen luukku jumittui samalla tavalla, mutta kolmanteen osastoon johtava luukku saatiin suljettua.


title: HMS Thunderbolt (N25)

text: "Thetisissä" oli kaksi pakokammiota ja tarpeeksi pakenemisvälineistöä kaikille 103 aluksessa olleelle. Aluksessa oli tavallisesti riittävästi ilmaa 36 tunniksi, mutta ylimääräisten matkustajien vuoksi tämä puolittui 18 tuntiin. "Thetis" päätyi pohjaan mailin päässä sitä saattaneesta hinaajasta, jossa alettiin epäillä, että sukellusvene oli vaikeuksissa. Hinaajalta lähetettiin hätäviesti, mutta se ajelehti virtauksissa neljän mailin päähän "Thetisistä". Niinpä kukaan ei tiennyt sukellusveneen tarkkaa sijaintia.


title: HMS Thunderbolt (N25)

text: "Thetisin" miehistö tyhjensi perän torpedoputket vedestä. Koska "Thetis" oli 84-metrinen ja se oli uponnut alle 50-metriseen veteen, perä nousi tämän seurauksena pintaan. Oli kuitenkin ehtinyt tulla pimeää, ja "Thetis" oli neljän mailin päässä etsijöistä. Lisäksi taaempi pakokammio oli edelleen kuutisen metriä pinnan alla, eikä pakoyrityksiä voinut tehdä ennen kuin pinnalla olisi pelastusalus vastaanottamassa pelastuneita. "Thetis" huomattiin lentokoneesta vasta tuntia auringonnousun jälkeen seuraavana päivänä. Sukelluksesta oli kulunut 18 tuntia, ja ilma alkoi käydä vähiin. Kaikki aluksella olleet kärsivät päänsärystä ja olivat heikkoja.


title: HMS Thunderbolt (N25)

text: Pinta-alusten päästyä paikalle "Thetisissä" olleet aloittivat pelastautumisen. Ensimmäiset kaksi pukivat happilaitteet ja menivät pelastautumiskammioon, joka täytettiin vedellä ja luukku avattiin. Pelastautuminen onnistui, ja seuraavalla kerralla samaa yritettiin neljällä miehellä, jotka kaikki kuitenkin hukkuivat kammioon. Seuraavalla yrityksellä pinnalle lähetettiin jälleen vain kaksi miestä. Tämän jälkeen kammion molemmat luukut avattiin jostakin syystä samaan aikaan, ja sukellusveneeseen tulvi merivettä. Äkillinen paineen kasvaminen nosti hiilidioksidin konsentraatiota niin, että kaikki aluksella tukehtuivat ennen kuin ehtivät hukkua. "Thetis" täyttyi vedellä ja painui pohjaan.


title: HMS Thunderbolt (N25)

text: Kaikki 99 alukseen jäänyttä kuolivat onnettomuudessa. Adolf Hitler lähetti sähkeellä surunvalittelut itsensä ja Saksan kansan puolesta. "Thetisiä" yritettiin seuraavina kuukausina nostaa useita kertoja. Yhdellä yrityksistä sukeltajan köysi jäi hetkeksi jumiin. Vapaaksi päästyään hän nousi liian nopeasti pintaan ja kuoli myöhemmin sukeltajantautiin. Nosto onnistui lopulta 2. syyskuuta, ja "Thetis" hinattiin Walesin rannikolle. Ruumiiden noutamisessa aluksesta kesti 68 päivää huonojen sääolojen vuoksi. Suurin osa haudattiin joukkohautaan Holyheadiin.


title: HMS Thunderbolt (N25)

text: Noston ja tyhjentämisen jälkeen "Thetis" palautettiin telakalle. Lähes kaikki Cammel Lairdin sukellusveneenrakentajat olivat kuolleet uppoamisessa, ja aluksen tyhjennetty runko seisoi telakalla viikkojen ajan odottamassa amiraliteetin päätöstä aluksen kohtalosta. Rauhan aikaan hylky olisi luultavasti romutettu, mutta koska oli sota-aika, uusia sukellusveneitä tarvittiin äkkiä.


title: HMS Thunderbolt (N25)

text: Korjausten jälkeen sukellusvene liittyi marraskuussa 1939 3. sukellusvenelaivueeseen uudella nimellään "HMS Thunderbolt". Palveluskäyttöön alus saatiin 26. lokakuuta 1940, jolloin päällikkönä oli luutnantti Cecil Crouch. Miehistö koottiin vapaaehtoisista, jotka tunsivat aluksen menneisyyden. Kaikki merkit aluksen aiemmasta historiasta oli poistettu lukuun ottamatta joidenkin osastojen seinillä lukuisista maalikerroksista huolimatta erottuvaa ruosteenruskeaa rantua siinä, missä vesiraja aluksen sisällä oli ollut.


title: HMS Thunderbolt (N25)

text: "Thunderbolt" lähti 3. joulukuuta 1940 partioimaan Atlantille, ja upotti ensimmäisen aluksensa, Italian laivaston sukellusveneen, aamulla 15. joulukuuta. Sen jälkeen "Thunderbolt" jatkoi menestyksekkäästi partioimista Atlantilla ja Välimerellä. Vuoteen 1943 mennessä se oli upottanut seitsemän vihollisalusta torpedolla sekä kuusi tykillä ja oli osallistunut kahteen erikoistehtävään.


title: HMS Thunderbolt (N25)

text: Kuudennella partiomatkallaan Välimerellä aluksen miehistö huomasi 12. maaliskuuta 1943 suuren saattueen, jota saattoi yksi korvetti, "RN Cicogna". Sukellusvene upotti saattueen suurimman rahtilaivan ja kääntyi sitten paetakseen. "Cicognan" kapteeni oli kuitenkin palvellut aiemmin sukellusveneissä ja osasi ennakoida "Thunderboltin" liikkeitä. "Cicogna" alkoi haravoida aluetta tietäen, että sukellusveneen olisi lopulta pakko nousta pintaan. Hieman ennen aamuyhdeksää 14. maaliskuuta Sisilian edustalla "Cicognan" kaikuluotain ilmoitti sukellusveneen olevan suoraan alla, ja "Thunderboltin" periskooppi nousikin pian pintaan vain muutaman metrin päässä korvetin kyljestä.


title: HMS Thunderbolt (N25)

text: "Cicogna" pudotti sukellusveneen päälle 24 syvyyspommia, jotka tuhosivat aluksen. "Thunderboltin" keula painui pinnan alle ja perä nousi pystyyn, alus kallistui lähes 90 asteen kulmaan ja upposi. Kaikki 62 miehistön jäsentä kuolivat. Näin "Thunderboltista" tuli yksi harvoista sotilasaluksista, jotka ovat uponneet kahdesti vieden mukanaan kaksi miehistöä.


title: HMS Thunderbolt (N25)

text: "Thunderboltin" huomattiin kadonneen 28. maaliskuuta, kun sitä ei kuulunut takaisin partioinniltaan. Amiraliteetti antoi virallisen ilmoituksen katoamisesta 2. kesäkuuta. Vaikka pidetään todennäköisimpänä, että "Cicogna" upotti "Thunderboltin", myös muita mahdollisuuksia on esitetty. Sen saattoi upottaa myös alueella ollut torpedovene "Libra", tai se saattoi ajaa miinaan.


title: Lonerism

text: Lonerism on australialaisen psykedeelistä rock -musiikkia tuottavan yhtye Tame Impalan toinen studioalbumi, jonka julkaisi Modular Records 5. lokakuuta 2012. Albumilta julkaistiin kolme singleä, "Elephant", "Feels Like We Only Go Backwards" ja "Mind Mischief".


title: Lonerism

text: Yhtyeen laulaja ja multi-instrumentalisti Kevin Parker sävelsi, soitti ja sanoitti jokaisen albumin kappaleen itse Jay Watsonin kanssa, joka soitti koskettimia ja pianoa kappaleilla "Apocalypse Dreams" ja "Elephant". Albumi nauhoitettiin vuosien 2010-2012 Parkerin kotistudioilla Pariisissa, Ranskassa ja Perthissä, Australiassa. Albumin kappaleet käsittelee yksinäisyyttä ja eristäytymistä yhteiskunnasta.Parkerin mukaan albumin tyyli kuulostaa 70-luvun progepopilta ja he ottivat inspiraatiota Supertrampilta.Albumi sai hyvin positiivista palautetta kriitikoilta ja sitä on myyty 210 tuhatta kappaletta Yhdysvalloissa. Albumi on myös saavuttanut platinastatuksen kotimaassaan, Australiassa. Albumi oli ehdolla parhaan vaihtoehtoalbumin Grammy-palkinnosta vuoden 2014 Grammy-palkintogaalassa.


title: Lexus GX

text: Lexus GX on viisiovinen ylellinen katumaasturi, jota valmistaa Toyotan tytäryhtiö Lexus. Ensimmäinen GX julkistettiin vuonna 2002.


title: Lexus GX

text: Autoa valmistetaan Taharan tehtaalla, Taharassassa, Japanissa.


title: Zed

text: Zed oli Soneran perustama palvelu, joka tarjosi matkapuhelimiin logoja, soittoääniä, kuvaviestejä, keskustelu- ja uutispalveluita lähinnä tekstiviestien (SMS) kautta. Aluksi sen kaavailtiin toimivan myös WAP-alustoilla. Siitä tehtiin Soneran tytäryhtiö vuoden 2000 alusta.


title: Zed

text: Vuonna 2002 Yahoo osti 5 prosenttia Zedistä, mutta vuonna 2004 se käytti sopimuksessa ollutta takaisinosto-optiota ja myi sen takaisin Telia-Soneralle.


title: Zed

text:
Zed on mm. sanakoodien liitton yhdistäjä, joka sai alkunsa teleoperaatioille. Zed toimi teleoperaatioiden kanssa kuten Sonera, Elisa ja DNA. Zed oli myös tullut toimeen Telian kanssa. Kun Sonera nyk. Telia Finland Oyj kääntyi enempi puoleen, Zed lopetti koodin toimintansa vähäisten ja huonojen kuvakoodien vuoksi. Nykyisin kuvakoodeja ei voi julkaista missään muualla sanakoodimerkkitilanteissa. Nykyään matkapuhelimilla pystyy tekemään asetuksia. Zedin esimerkkimainos on nähty tutuissa TV-lehdissä, kuten Katso ja Seiska eli Seiska TV. Koodeissa ei saanut olla vääriä numeroita kuten esim. 47923, 18500 tai 15740. Jos koodin numerot oli vääriä jonkun ihmisen takia, ihmisellä ei ollut siis mitään oikeuksia julkaista mitään sanoja muodostuneista koodeista. Vuonna 2003 Zedissä mitattiin noin yli 700 suomalaista, jotka julkaisi sanakoodeja. Kilpailuaika pidettiin 14. huhtikuuta-29. kesäkuuta 1999, 2. marraskuuta 2002 - 5. tammikuuta 2003. 15.9.2004-1.1.2005 oli viimeinen kilpailuaika. Maaliskuussa 2005 Zedin sanakoodien julkaisut muuttuivat kuitenkin huonommaksi ja huonommaksi entisestään. Toukokuussa 2005 Sonera ilmoitti lopettavansa Zedin huonojen kuvakoodien vuoksi.
Zedin lopettamisvaiheet:


title: Zed

text: Juuri perustettu Sonera kertoi 17. tammikuuta 1999 ja Zedin ovet, sanakoodimerkkitilanteiden julkaisu ja kaikki toiminta aloitettiin 5.3.1999. Ensimmäinen sanakuvakoodi ilmestyi 6.3.1999. Zedin johtajia oli paljon.


title: HMS Thetis

text: HMS Thetis voi tarkoittaa seuraavia aluksia:


title: Lexus LX

text: Lexus LX on neliovinen ylellinen katumaasturi, jota valmistaa Toyotan tytäryhtiö Lexus. Se perustuu Toyota Land Cruiseriin. Ensimmäisen sukupolven LX:n valmistus alkoi vuonna 1995, ja se esiteltiin yleisölle tammikuussa 1996. LX oli Lexuksen ensimmäinen katumaasturi.


title: Lexus LX

text: Autoa valmistetaan Yoshiwaran tehtaalla, Toyota Cityssä, Japanissa.


title: HMS Thunderbolt

text: HMS Thunderbolt voi tarkoittaa seuraavia Britannian kuninkaallisen laivaston aluksia:


title: Bertil von Alfthan

text: Bertil Otto von Alfthan (2. marraskuuta 1884 Helsinki – 11. toukokuuta 1963) oli suomalainen vapaaherra, tohtori-insinööri ja rationalisointiasiantuntija joka toimi yritysjohtajana ja toimittajana.


title: Bertil von Alfthan

text: Von Alfthanin vanhemmat olivat tehtailija, vapaaherra Anton Reinhold Alfthan ja Bertha Frenckell. Hän pääsi ylioppilaaksi 1903 ja valmistui Dresdenistä insinööriksi 1910 ja tohtori-insinööriksi 1912.


title: Bertil von Alfthan

text: Von Alfthan oli Juantehdas Oy:n isännöitsijänä 1914–1916, pyörätehtaan johtajana Pietarissa 1916–1918 ja Agroksen ulkomaan osaston johtajana 1919–1920. Hän oli Hufvudstadsbladetin toimituksen jäsenenä 1922–1925, Puolan lähetystössä sanomalehtiselostajana ja PAT-tietotoimiston asiamiehenä 1922–1925 sekä Chicago Tribunen kirjeenvaihtajana vuodesta 1923 alkaen. Von Alfthan muodosti komitean, jonka aloitteesta Yleisradio perustettiin 1926. Hän toimi sitten isänsä Leningradiin perustaman paperinjalostustehdas Ägan toimitusjohtajana 1926–1929, tuotanto- ja teknillisenä johtajana elokuva-alalla 1930–1933 sekä sanomalehtien uutiskeskuksen ja aikakauslehti Viikon toimituksen jäsenenä vuodesta 1932. Von Alfthan kirjoitti taloudellisista ja rationalisoimiskysymyksistä kotimaisiin ja ulkomaisiin julkaisuihin.


title: Bertil von Alfthan

text: Von Althan kuului professori J. J. Sederholmin ja Jalmari Kekkosen ohella niihin henkilöihin jotka olivat tuomassa taylorismia Suomeen sotien välisenä aikana. Hänen tulkintansa mukaan yhdysvaltalaisen rationalisoinnin keskeisiä piirteitä olivat suhteellisen korkeat palkat, henkisen työn suurempi osuus verrattuna manuaaliseen työhön, hyvin onnistuneen työn palkitseminen, tieteellisten kokeiden käyttö tuotannon tehostamiseen ja suuren mittakaavan tuotantoon pyrkiminen. Hän korosti teknillisen ja kaupallisen koulutuksen merkitystä tuotannon tehostamisessa ja siinä että sen tarjosi työväenluokalle väylän sosiaaliseen nousuun. 1930-luvulla von Alfthan otti kuitenkin Saksan esikuvaksi Yhdysvaltain asemesta ja hän liittyi toisen maailmansodan aikana mukaan eri kansallissosialististen ryhmien toimintaan.


title: Bertil von Alfthan

text: Bertil von Alfthan oli naimisissa vuodesta 1917 Lina Elisabeth Rudsingin kanssa. Heidän tyttärensä oli näyttelijä Dolly von Alfthan.


title: Ritsakauppias

text: Ritsakauppias ("Kådisbellan") on Åke Sandgrenin ohjaama ruotsalainen draamakomedia vuodelta 1993. Ohjaaja laati elokuvan käsikirjoituksen yhdessä Roland Schüttin kanssa, jonka omaelämäkerralliseen romaaniin elokuva pohjautuu.


title: Ritsakauppias

text: 1920-luvun Tukholmassa nuori Roland elää perheessä, jossa isä kannattaa sosialismia, äiti on venäjänjuutalainen tupakkakauppias ja isoveli nyrkkeilee. Äiti myy puodissaan laitonta tavaraa – kondomeja, joista Roland väsää ritsoja ja ilmapalloja. Koulussa kaikki kiusaavat Rolandia, mukaan lukien sadistinen opettaja. Rolandin oma bisnes, polkupyörien korjaus, ei sekään oikein suju.


title: Ritsakauppias

text: Elokuvan ulkokohtauksia on kuvattu Prahassa.


title: Ritsakauppias

text: "Ritsakauppias" palkittiin vuoden 1994 Guldbagge-gaalassa edellisvuoden parhaana elokuvana. Se tuotti lisäksi ehdokkuudet parhaan ohjauksen, käsikirjoituksen, naispääosan (Basia Frydman) ja kuvauksen (Göran Nilsson) sarjoissa.


title: Ritsakauppias

text: "Helsingin Sanomien" Mikael Fränti sanoi elokuvaa sen tv-esityksen alla erinomaiseksi ja ajankuvaltaan tarkaksi ruotsalaiselokuvaksi, jossa Stellan Skarsgård näyttelee ”ravisuttavan vahvasti” perheen haaveiluun taipuvaista, taiteellista isää.


title: Oksakirjaajat

text: Oksakirjaajat ("Pityophthorus") on kovakuoriaisten lahkoon kuuluva kaarnakuoriaissuku. Sukuun kuuluu useita satoja lajeja, mutta lajimäärä vaihtelee eri lähteissä.


title: Tähtisampi

text:
Tähtisampi ("Acipenser stellatus") on isokokoinen kalalaji. Sen selkä on tummanharmaa tai musta, kyljet vaaleammat ja vatsa valkoinen.
Muihin sampilajeihin verrattuna tähtisammen vartalo on hoikka, ja kuono pitkä ja kapea.


title: Tähtisampi

text: Se elää sekä merivedessä, murtovedessä että makeassa vedessä.


title: Tähtisampi

text: Tähtisampea tavattiin alkujaan Kaspianmerellä, Mustallamerellä ja Egeanmerellä. Luonnonvaraiset kannat ovat lähellä sukupuuttoa. Venäläisten Suomenlahteen istuttamia tähtisampia on käynyt pyydyksiin myös Suomen rannikoilla. Joukossa voi olla myös karkureita kalanviljelylaitoksilta.


title: Haapakaarnurit

text: Haapakaarnurit ("Trypophloeus") on kovakuoriaisten lahkoon kuuluva kaarnakuoriaissuku. Sukuun kuuluu yli 25 lajia, mutta lajimäärä vaihtelee eri lähteissä. Haapakaarnureita esiintyy ainakin lepissä (Alnus), pajuissa (Salix) ja poppeleissa (Populus).


title: Venäjänsampi

text: Venäjänsampi ("Acipenser gueldenstaedtii") on isokokoinen kalalaji. Sen selkä on vihertävänharmaa, kyljet vaaleammat ja vatsa valkoinen. Kyljessä on selvä väriraja. Kuono on tylpempi kuin muilla sampilajeilla.


title: Venäjänsampi

text: Venäjänsampea tavattiin alkujaan Kaspianmerellä, Mustallamerellä ja Asovanmerellä. Se on levinnyt istutuksina ja kalanviljelylaitosten karkulaisina ympäri Eurooppaa. Kaspianmeren kanta lisääntyy Ural- ja Volga-joissa, ja Mustanmeren kanta Tonavan alajuoksulla ja mahdolisesti edelleen Rionijoessa. Asovanmerellä ei ole lisääntyvää populaatiota, vaan kantaa ylläpitävät kalojen siirrot.


title: Venäjänsampi

text: Venäläisten Suomenlahteen istuttamia venäjänsampia on käynyt pyydyksiin myös Suomen rannikoilla.


title: Seibu-rautatiet

text: Seibu-rautatiet () on japanilainen rautatieyhtiö, joka toimii Suur-Tokion alueella Tokion metropolissa ja Saitaman prefektuurissa. Se luetaan suurten yksityisten rautatieyhtiöiden ("ōte-shitetsu") joukkoon. Seibun rautatielinjojen yhteispituus on 176,6 kilometriä, ja se kuljettaa päivittäin keskimäärin 1,78 miljoonaa matkustajaa (vuonna 2016). Rautatieliikenteen lisäksi yritys harjoittaa matkailu- ja kiinteistönvälitysliiketoimintaa. Se on osa Seibu Groupia, johon kuuluu myös muun muassa rakennus-, hotelli- ja muita liikenneyrityksiä.


title: Seibu-rautatiet

text: Yhtiöllä on 3 641 työntekijää (vuonna 2016). Sen pääkonttori sijaitsee Saitaman prefektuurin Tokorozawan kaupungissa.


title: Seibu-rautatiet

text: Seibu-rautateiden edeltäjä Musashino-rautatiet () perustettiin toukokuussa 1912. Se aloitti liikennöinnin Ikebukuron ja Hannōn välillä vuonna 1915. Nykyinen yritys syntyi ja otti nimensä aiemmalta Seibu-rautatieltä, kun Seibu- ja Musashino-rautatiet yhdistyivät toisen maailmansodan jälkeen vuonna 1946. Aiemman Seibun liikennöimä verkosto käsitti Shinjuku-, Kokubunji-, Seibuen-, Ahina- ja Tamagawa-linjat.


title: Seibu-rautatiet

text: Seibu-rautateiden verkosto palvelee Tokion metropolin länsiosia eli Taman aluetta ja Saitaman prefektuuria. Pääteasemia Tokiossa ovat Ikebukuro ja Seibu-Shinjuku. Tamagawa-linja sijaitsee muusta verkostosta erillään. Seibu harjoittaa läpiajoliikennettä muiden rautatieyhtiöiden linjoille: lännessä Chichibu-rautateiden Chichibu-päälinjalle, idässä Tōkyō metron Yūrakuchō-linjalle ja Fukutoshin-linjalle sekä sen kautta edelleen Tōkyū-rautateiden Tōyoko-linjalle ja Jokohama-pikarautatien Minatomirai-linjalle Jokohamaan saakka.


title: Dharius

text: Alan Alejandro Maldonado Tamez (s. 24. syyskuuta 1984), tunnetaan taiteilijanimillä Dharius, MC Dharius ja DHA, on meksikolainen rap-artisti.


title: Partasimppu

text: Partasimppu ("Agonus cataphractus") on simppukaloihin kuuluva kalalaji. Se kasvaa noin 14 cm pitkäksi.


title: Partasimppu

text: Partasimppuja tavatan Atlantin koillisosan rannikoilla, Kuolan niemimaan pohjoisosassa, Jan Mayenilla, Itämerellä ja Englannin kanaalissa. Ne elävät tyypillisesti 35-270 metrin syvyydessä.


title: USS Agamenticus

text: USS Agamenticus oli Yhdysvaltain laivaston vuonna 1863 vesillelaskettu kaksipotkurinen ja kaksitorninen Miantonomoh-luokan monitori.


title: USS Agamenticus

text: Alus tilattiin Portsmouthin laivastontelakalta, missä köli laskettiin vuonna 1862. Alus laskettiin vesille 19. maaliskuuta 1863, mutta Yhdysvaltain sisällissodassa saatujen kokemusten mukaan alusten hallittavuutta ja ohjaustilojen käytettävyyttä piti parantaa. Alus oli modernisoitavana vuoden 1864 alun, jolloin sille lisättiin niin sanottu "hurrikaanikansi" keskilaivaan tornien väliin ja konehuoneen yläpuolelle. Alus otettiin palvelukseen 5. toukokuuta 1864 päällikkönään C. H. Cushman.


title: USS Agamenticus

text: Alus oli Yhdysvaltain koillisrannikolla. Mainesta Massachusettsiin, kunnes se poistettiin palveluksesta 30. syyskuuta 1865 Bostonin laivastontelakalla. Alus makasi ankkurissa lähes viisi vuotta, jona aikana se nimettiin 15. kesäkuuta 1868 "USS Terroriksi".


title: USS Monadnock (1863)

text: USS Monadnock oli Yhdysvaltain laivaston vuonna 1863 vesillelaskettu puurunkoinen kaksipotkurinen ja kaksitykkitorninen Miantonomoh-luokan monitori.


title: USS Monadnock (1863)

text: Alus tilattiin Bostonin laivastontelakalta, missä köli laskettiin vuonna 1862. Alus laskettiin vesille 23. maaliskuuta 1863 ja otettiin palvelukseen 4. lokakuuta 1864 päällikkönään John M. Berrien.


title: USS Monadnock (1863)

text: Palvelukseenoton jälkeen alus lähti Norfolkiin Virginiaan, missä aluksen päällikkyyden vastaanotti kommodori Enoch G. Parrott 20. marraskuuta. Alus jatkoi matkaansa 13. joulukuuta osallistuakseen Fort Fisheriä vastaan tehtävään hyökkäykseen. Alus liittyi kontra-amiraali D. D. Porterin johtamaan Pohjois-Atlantin sulkulaivueeseen 15. joulukuuta.


title: USS Monadnock (1863)

text: Neljä päivää myöhemmin alus lähti laivueen mukana Beaufortista Pohjois-Carolinasta liittyäkseen Pohjoisvaltioiden laivastoon, joka oli koottu Cape Fear Riverin alueella olevia konfederaation tukikohtia vastaan tehtävää hyökkäystä varten. Jouluaaton aamuna alus saapui jokisuuhun, jota suojasi Fort Fisher. Alle 1200 jaardia rannikosta alus aloitti tulitoiminnan, mitä jatkettiin koko päivä. Seuraavana päivänä pommitusta jatkettiin ja saman aikaisesti kenraali Benjamin F. Butlerin johtamat 2 000 sotilasta laskettiin maihin linnakkeen pohjoispuolelle. Linnakkeen lähelle päästyään joukot kuitenkin vetäytyivät palaten aluksille.


title: USS Monadnock (1863)

text: Hyökkäys uusittiin 13. tammikuuta 1865. Alus tulitti 15. tammikuuta koko päivän linnakkeen puolustajia tuhoten useita tykkejä. Tulitus päättyi viimeisen merenpuoleisen tykin vaiettua. Kenraalimajuri Terryn joukkojen ja merijalkaväen tukema hyökkäys johti linnakkeen valtaukseen. Taistelun aikana alukseen osui viidesti.


title: USS Monadnock (1863)

text:
Konfederaation viimeisen merkittävän sataman Wilmingtonin sulkemisessa autettuaan alus siirtyi kohti Charlestonia. Alus ylitti 20. tammikuuta Barin, josta konfederaation joukot olivat vetäytyneet. Ollessaan edelleen Charlestonin alueella alus lähetti 19. helmikuuta miehistönsä vapaaehtoisista kootun osaston saarronmurtaja "Deerille".
Oltuaan Port Royalissa alus palasi Hampton Roadsiin 15. maaliskuuta. Alus matkasi ylös Jamesjokea 2. huhtikuuta tukeakseen hyökkäystä Richmondiin, minkä jälkeen se osallistui joen raivaamiseen miinoista. Alus palasi 7. huhtikuuta Hampton Roadsiin, mistä se lähti 17. huhtikuuta Atlantille ja edelleen Havannaan valvomaan "CSS Stonewallia". Alus palasi 12. kesäkuuta Norfolkiin, mistä se siirrettiin 20. kesäkuuta Philadelphian laivastontelakalle valmistautumaan länsirannikolle siirtämiseen.


title: USS Monadnock (1863)

text: Alus lähti 5. lokakuuta "USS Vanderbiltin", "USS Tuscororan" ja "USS Powatanin" kanssa Philadelphiasta. Lukuisten Etelä-Amerikan satamissa tehtyjen pysähdysten jälkeen osasto läpäisi Magalhaesin salmen jatkaen San Franciscoon, jossa se ankkuroitui kaupungin edustalle 21. kesäkuuta 1866. Alus siirtyi 26. kesäkuuta Vallejoon, jossa se siirrettiin Mare Islandin telakalle. Alus poistettiin palveluksesta 30. kesäkuuta.


title: USS Monadnock

text: USS Monadnock voi tarkoittaa seuraavia Yhdysvaltain laivaston aluksia:


title: Sanger

text: Sanger on seuraavien henkilöiden sukunimi:


title: USS Tonawanda (1864)

text: USS Tonawanda oli Yhdysvaltain laivaston vuonna 1864 vesillelaskettu kaksitykkitorninen Miantonomoh-luokan monitori.


title: USS Tonawanda (1864)

text: Alus tilattiin Philadelphian laivastontelakalta. Alus laskettiin vesille 6. toukokuuta 1864 ja otettiin palvelukseen 12. lokakuuta 1865 päällikkönään William Ronckendorff.


title: USS Tonawanda (1864)

text: Aluksen valmistuttua liian myöhään osallistuakseen Yhdysvaltain sisällissotaan "Tonawanda" poistettiin palveluksesta 22. joulukuuta Washingtonin laivastontelakalla. Alus palautettiin palvelukseen 23. lokakuuta 1866 laivastoakatemian koululaivana, jossa tehtävässä se nimettiin "USS Amphitriteksi" 15. kesäkuuta 1869. Aluksen palvelus Annapoliksessa päättyi 1872, jonka jälkeen se siirrettiin Delawarejoelle. Harlan and Hollingsworth romutti aluksen vuosina 1873-1874 Wilmingtonissa Delawaressa.


title: Pukkisaari

text: Pukkisaari on huvilasaari Espoon itäsaaristossa. Se sijaitsee noin kaksi kilometriä Matinkylän Nuottaniemen venesatamasta kaakkoon. Espoon virallisessa kaupunginosajaossa Pukkisaari kuuluu Matinkylään; saaren ja Matinkylän manneralueen välinen etäisyys on runsas kilometri.


title: Pukkisaari

text: Pukkisaaren pinta-ala on noin 14 hehtaaria. Se kuuluu Espoon itäsaariston rakennetuimpiin saariin. Saaren keskiosa on sisä- ja välisaaristolle tavanomaista havupuuvaltaista metsää. Pukkisaaren korkeimmat kohdat ovat yli kymmenen metriä merenpinnan yläpuolella.


title: Pukkisaari

text: Pukkisaaren naapurisaaria ovat Iso Vasikkasaari luoteessa, Flakaholm koillisessa, Miessaari idässä, Pyöräsaari etelässä ja Pikku Pukkisaari lännessä.


title: Pukkisaari

text: Pukkisaari on saanut nimensä aikakautena, jolloin se oli pukkien laidunmaata.


title: Lea Saukkonen

text: Lea Saukkonen (s. 1957 Helsinki) on suomalainen säätieteilijä. Vuonna 1982 Ilmatieteen laitoksella harjoittelijana aloittanut Saukkonen on sittemmin edennyt samaisen laitoksen kehityspäälliköksi. Saukkonen muistettaneen parhaiten työstään MTV3-kanavan televisiometeorologina 1990-luvulla - hän lopetti kymmenvuotisen pestinsä MTV3:ssa tehtyjen muutosten vuoksi, jotka olisivat vaatineet häntä luopumaan työstään Ilmatieteen laitoksella.


title: Lea Saukkonen

text: Saukkonen on kiinnostunut ympäristöasioista; hänen lähestymistapansa aiheeseen on lähinnä pragmaattinen, ei niinkään idealistinen. 2000-luvun alussa Saukkonen toimi Helsingin kaupunginvaltuutettuna Kokoomuksen riveissä.


title: Lea Saukkonen

text: Vuonna 2008 julkaistiin Saukkosen sää- ja ilmastoaiheinen tietoteos "Suomalainen sää - Ilmastonmuutos ja ääri-ilmiöt".


title: Propargyylialdehydi

text: Propargyylialdehydi eli propynaali (CHO) on tyydyttymättömiin aldehydeihin kuuluva orgaaninen yhdiste. Yhdistettä voidaan käyttää lähtöaineena orgaanisen kemian synteeseissä.


title: Propargyylialdehydi

text: Huoneenlämpötilassa propargyylialdehydi on väritöntä nestettä. Yhdiste liukenee veteen ja useisiin orgaanisiin liuottimiin, esimerkiksi etanoliin, dietyylieetteriin, asetoniin ja tolueeniin. Propargyylialdehydi on hyvin reaktiivista ja sen reaktiot ovat tyypillisiä aldehydeille. Se voi esimerkiksi polymeroitua ja polymeroitumienn on voimakkaasti eksoterminen reaktio. Propargyylialdehydi ärsyttää hengitysteitä. Propargyylialdehydiä on havaittu tähtienvälisessä avaruudessa.


title: Propargyylialdehydi

text: Propargyylialdehydiä valmistetaan hapettamalla propargyylialkoholia esimerkiksi kromihapolla. Yhdistettä käytetään orgaanisen kemian synteeseissä esimerkiksi konjugaattiadditioissa ja dienofiilinä Diels–Alder-reaktioissa.


title: USS Neosho

text: USS Neosho voi tarkoittaa seuraavia Yhdysvaltain laivaston aluksia:


title: Korihaiden kausi 2018–2019

text: Uudenkaupungin Korihait pelaa kaudella 2018–2019 Korisliigassa. Kausi on Korihaiden seurahistorian 35. pääsarjassa. Korihailla on näin ollen kuudenneksi eniten kausia SM-sarjassa historian saatossa. Nykyisistä Korisliiga-joukkueista Korihailla on kolmanneksi eniten kausia SM-sarjassa. Korihaiden kotiareenana toimii Uusikaupunki 400 -areena. Korihaille myönnettiin liigalisenssi 18. kesäkuuta 2018.


title: Korihaiden kausi 2018–2019

text: Seuran johtokunnassa tapahtui kesän aikana muutoksia, kun kesällä 2017 Korihaiden puheenjohtajaksi valittu Ville Laaksonen siirtyi sivuun tehtävistään. Hänen tilalleen hallitus valitsi pitkäaikaisen seura-aktiivin Johanna Kutilan, josta tuli seuran ensimmäinen naispuheenjohtaja. 1. elokuuta Korihait palkkasi Jouni Grönroosin seuran henkilöstö- ja talousjohtajaksi.


title: Korihaiden kausi 2018–2019

text: Kauden 2017–2018 jälkeen Korihaissa jatkoi Vesa-Pekka Laine, jonka kanssa Korihait oli tehnyt kahden vuoden sopimuksen vuonna 2017. Joulukuussa 2017 Korihaiden päävalmentajaksi nimetty Damion Dantzler teki toukokuussa 1+1 vuotisen jatkosopimuksen Korihaiden kanssa. Tammikuussa 2019 Korihait purki Dantzlerin valmentajasopimuksen ja pestasi Dantzlerin tilalle portugalilaisvalmentaja Pedro Nuno Monteiron.


title: Korihaiden kausi 2018–2019

text: 30. toukokuuta Miikka Marttinen teki Korihaiden kanssa sopimuksen. Marttinen liittyi Korihaihin I-divisioona A:ssa pelaavan Jyväskylä Basketball Academyn riveistä. Samalla Korihait teki jatkosopimuksen oman kasvatin Roope Viinikkalan kanssa.


title: Korihaiden kausi 2018–2019

text: 29. kesäkuuta Korihait ilmoitti tehneensä sopimukset takamies Emil Osmanu Djeenin sekä ensimmäisen ulkomaalaisvahvistuksen Bryan Colemanin kanssa.


title: Korihaiden kausi 2018–2019

text: 16. heinäkuuta Korihait teki sopimukset takamiehien Topias Kuukkasen ja yhdysvaltalaisen Mario Edwardsin kanssa.


title: Korihaiden kausi 2018–2019

text: 20. heinäkuuta Korihait teki sopimukset Mika Nuolivirran ja Brandon Conleyn kanssa.


title: Korihaiden kausi 2018–2019

text: 29. heinäkuuta Korihait teki sopimuksen yhdysvaltalaisen Stephon Jelksin kanssa.


title: Korihaiden kausi 2018–2019

text: 6. elokuuta Korihait teki jatkosopimuksen Marius van Andringan kanssa.


title: Korihaiden kausi 2018–2019

text: 19. marraskuuta Korihait purki yhteisymmärryksessä Vesa-Pekka Laineen sopimuksen.


title: Korihaiden kausi 2018–2019

text: 14. joulukuuta päävalmentaja Dantzler nosti 15-vuotiaan Aamos Nikulan edustusjoukkueeseen. Nikula debytoi samana iltana BC Nokiaa vastaan antaen yhden koriin johtaneen syötön.


title: Korihaiden kausi 2018–2019

text: 21. joulukuuta Korihait teki sopimuksen Chris Jenkinsin kanssa.


title: Korihaiden kausi 2018–2019

text: 12. tammikuuta 2019 Korihait nosti junioreista 15-vuotiaan Tommi Lehtosen edustusjoukkueeseen.


title: Korihaiden kausi 2018–2019

text: 15. tammikuuta Korihait nosti junioreista Eemil Wahlbäckin edustusjoukkueeseen.


title: USS Neosho (AO-23)

text: USS Neosho (runkonumero AO-23) oli Yhdysvaltain laivaston Cimarron-luokan tankkeri.


title: USS Neosho (AO-23)

text: Maritime Comission tilasi aluksen Federal Shipbuilding and Drydock Companyltä Kearnystä New Jerseystä, missä köli laskettiin 22. kesäkuuta 1938. Alus laskettiin vesille 29. huhtikuuta 1939 kumminaan Maritime Comissionin puheenjohtaja kontra-amiraali Emory S. Landin puoliso ja otettiin palvelukseen 7. elokuuta 1939 päällikkönään William E. A. Mullan.


title: USS Neosho (AO-23)

text: Aluksen muutostyöt laivaston tankkeriksi saatiin 7. heinäkuuta 1941 päätökseen Puget Soundin laivastontelakalla, minkä jälkeen alus sai tärkeän tehtävän kuljettaa lentokoneiden polttoainetta Yhdysvaltain länsirannikolta Pearl Harboriin. Eräällä tällaisella matkalla alus saapui 6. joulukuuta Pearl Harboriin, missä se tyhjensi lastinsa Ford Islandin lentotukikohdan säiliöihin ja valmistautui paluumatkaan.


title: USS Neosho (AO-23)

text: Seuraavana aamuna keisarillisen Japanin laivaston ilmavoimat iskivät. Aluksen päällikkö John S. Phillip johti aluksensa irti laiturista ja väisteli menestyksellisesti hyökkäyksiä, jotka keskittyivät Ford Islandin edustalle ankkuroituihin taistelulaivoihin. Kolme aluksen miehistönjäsentä haavoittui lentokoneiden tulessa.


title: USS Neosho (AO-23)

text: Seuraavien viiden kuukauden aikana alus partioi lentotukialusosastojen mukana tai yksikseen, koska suojaavia aluksia ei ollut saatavana. Huhtikuun lopulla uhkasivat Australiaa ja Uutta-Seelantia alus liitettiin Task Force 17:ään. Meritiet dominioihin piti pitää kaikin keinoin avoinna ja alueita piti suojata.


title: USS Neosho (AO-23)

text: Seuranneessa Korallimeren taistelussa alus tankkasi "USS Yorktownin" ja "USS Astorian" 6. toukokuuta, minkä jälkeen "Neosho" vetäytyi alueelta saattajanaan hävittäjä "USS Sims". Seuraavana päivänä kello 10 japanilainen lentokone havaitsi alukset uskoen löytäneensä lentotukialuksen saattjineen, minkä seurauksena aluksia vastaan hyökkäsi kaksi lento-osastoa. "Sims" upposi ja "Neoshoon" osui seitsemästi ja lisäksi yhden lentäjän ohjaama lentokone. Osumien seurauksena aluksen peräkansi oli tulessa ja alus oli vaarassa katketa. Aluksen ilmatorjunta ampui alas vähintään kolme lentokonetta.


title: USS Neosho (AO-23)

text: "Neosho" pysyi pinnalla, kunnes Australian ilmavoimien ja Yhdysvaltain maavoimien lentokoneet havaitsivat sen. "USS Henley" saapui 11. toukokuuta kello 13 pelastamaan aluksen 123 eloonjäänyttä, minkä jälkeen tankkeri upotettiin tykkitulella.


title: Kalliokeuhkojäkälä

text: Kalliokeuhkojäkälä ("Lobaria scrobiculata") on keuhkojäkälien sukuun kuuluva jäkälä. Sen yläpinta on kuivana kellanharmaa, kosteana tumman siniharmaa. Yläpinnalla on lisäksi harmaita tai rusehtavia usein toisiinsa sulautuneita laikkusoraaleja. Alapinta on ruskea ja karvainen. Liuskat ovat 1–3 senttimetriä leveitä. Kasvaa happamilla ja ravinteikkailla kallionjyrkänteillä ja lohkareilla sekä paljailla kivipinnoilla. Lajia tavataan lähes koko Suomessa.


title: Ira Koivu

text: Ira Koivu (o.s. "Huovinen", s. 1975 Rovaniemi) on suomalainen toimittaja, viestintäyrittäjä ja kolumnisti. Hän valmistui maisteriksi vuonna 2004 Helsingin yliopistosta pääaineenaan viestintä. Pro gradu -työssään hän pohti naisen representaatiota iltapäivälehtien kansissa. Koivu teki laajasta sivuaineestaan, kehitysmaatutkimuksesta kandidaatintyön vuonna 2002, joka selvitti Reilun kaupan imagoa.


title: Ira Koivu

text: Toimittajanuransa Koivu aloitti Länsiväylä-lehdessä vuonna 1996. Hän on ollut toimittajana Helsingin Sanomissa, Ilta-Sanomissa ja Trendi-lehdessä sekä toimituspäällikkönä Koti ja keittiö -lehdessä. Lisäksi hän on ollut vakituisena avustajana Tulva-lehdessä.


title: Ira Koivu

text: Vuosina 2010–2016 hän toimi Suomen kirjastoseuran viestintäpäällikkönä ja Kirjastolehden päätoimittajana. Vuonna 2016 Koivu irtisanoutui työstään Kirjastoseurassa toteuttaakseen pitkäaikaisen unelmansa omasta hevosesta ja yrityksestä. Suureen elämänmuutokseen liittyi myös elämäntapamuutos: Koivu jätti alkoholin kokonaan vuonna 2015 ja teki aiheesta kirjan "Vapaa viinistä – miten elämä muuttuu, kun pistää korkin kiinni" (Viisas elämä 2016).


title: Ira Koivu

text: Koivu myi asuntonsa Espoossa ja muutti tyttärensä, hevosen ja kissan kanssa Hämeenlinnaan, jossa hän perusti viestintätoimisto Muna vai Kana Oy:n keväällä 2018. Vuoden 2018 alusta hän aloitti Hämeen Sanomien kolumnistina.


title: Ira Koivu

text: Koivu oli mukana journalistien Faktana kiitos -koulukiertueella 2018. Koivu asuu Hämeenlinnassa tyttärensä (s. 2005) kanssa.


title: Lumijäkälät

text: Lumijäkälät ("Flavocetraria") on karpeiden heimoon kuuluva jäkäläläsuku. Ne ovat pensasmaisia ja kellanvihreitä. Liuskat ovat litteitä tai kouruisia. Suomessa on kaksi lumijäkälälajia.


title: Emil Krafth

text: Emil Henry Kristoffer Krafth (s. 2. elokuuta 1994 Tukholma, Ruotsi) on ruotsalainen jalkapalloilija. Pelipaikaltaan hän on oikea laitapuolustaja.


title: Emil Krafth

text: Krafth teki ensiesiintymisensä Allsvenskanissa 27. huhtikuuta 2012, kun hänen edustamansa Helsingborgs IF pelasi kotikentällään 1–1-tasapelin Mjällby AIF:ää vastaan. Krafth pelasi Helsingborgs IF:ssä yhteensä 76 pääsarjaottelua vuosina 2012–2015. Elokuussa 2015 hän siirtyi 0,5 miljoonan euron siirtosummalla italialaiseen Bolognaan.


title: Emil Krafth

text: Krafth pelasi ensimmäisen Serie A -ottelunsa 24. lokakuuta 2015 Bolognan voittaessa Carpin vieraissa 2–1. Hän oli avauskokoonpanossa, mutta joutui vaihtoon jo avausjaksolla säärivamman vuoksi. Vamma piti hänet sivussa seuraavat kahdeksan sarjaottelua. Yhteensä Krafth pelasi kaudella 2015–2016 neljä sarjaottelua, joista kaksi avauskokoonpanossa.


title: Emil Krafth

text: Toisella Bologna-kaudellaan 2016–2017 Krafth nousi joukkueen runkopelaajaksi. Hän pelasi 26 sarjaottelua, joista 16 avauskokoonpanossa. Kaudella 2017–2018 Krafth istui vaihtopenkillä edelliskautta enemmän. Hän aloitti kymmenen sarjaottelua, tuli kahdesti kentälle vaihdosta ja oli käyttämättömänä vaihtopelaajana 25 ottelussa.


title: Emil Krafth

text: Krafth pelasi ensimmäisen ottelunsa Ruotsin A-maajoukkueessa 17. tammikuuta 2014, kun Ruotsi voitti Moldovan ystävyysottelussa 2–1. Krafth pelasi kolmessa ottelussa lohkovaiheessa ja Italiaa vastaan pelatun jatkokarsinnan ensimmäisessä osassa, jonka Ruotsi voitti 1–0.


title: USS Neosho (1863)

text: USS Neosho oli Yhdysvaltain laivaston puurunkoinen yksitorninen Neosho-luokan jokimonitori. Aluksen suojana oli valurautapanssarointi.


title: USS Neosho (1863)

text: Alus tilattiin James B. Eadsilta Union Iron Worksiltä Carondeletistä Montanasta, missä köli laskettiin kesällä 1862. Alus laskettiin vesille 18. helmikuuta 1863 ja otettiin palvelukseen 13. toukokuuta Cairossa Illinoisissa päällikkönään John C. Febiger. Alus valmistui 1. heinäkuuta.


title: USS Neosho (1863)

text: Alus saapui 14. heinäkuuta Cairoon ja edelleen 6. elokuuta Vicksburgiin aloittaen Mississippijoen liikenteen suojaamisen konfederaation ratsupartioilta ja tykistöltä.


title: Innerspeaker

text: Innerspeak on australialaisen psykedeelistä rock - musiikkia tuottavan yhtye Tame Impalan esikoisalbumi, jonka julkaisi Modular Records 21. toukokuuta 2010. Albumilta on julkaistu neljä singleä, "Solitude is Bliss", "Lucidity", "Expectation" ja "Why Wont You Make Up Your Mind?". Yhtyeen laulaja ja multi-instrumentalisti Kevin Parker sävelsi, soitti, sanoitti ja tuotti jokaisen albumin kappaleen Jay Watsonin ja Dom Simperin avustuksella, jotka soittivat rumpuja ja kitaraa kappaleilla "Solitude is Bliss", "The Bold Arrow of Time" ja "Runaway, Houses, City, Clouds".


title: Innerspeaker

text: Albumia edelsi yhtyeen vuonna 2008 julkaistu self-titled albumi Tame Impala, joka toi huomiota yhtyeelle. He nauhoittivat albumin melkein kokonaan Indijupissa, Australiassa heidän vuokraamassaan huvilassa vuoden 2009 kesällä. Albumin tyyli ottaa vaikutteita 60-luvun psykedeelisestä rock-musiikista ja albumin kansikuvan suunnitteli Leif Podhajsky.Albumi sai julkaisuaikanaan positiivista palautetta kriitikoilta ja se on saavuttanut yhtyeen kotimaassa, Australiassa kultalevyn aseman.


title: Pokémon Let’s Go Pikachu ja Let’s Go Eevee

text: Pokémon Let's Go Pikachu ja Let's Go Eevee () ovat Game Freakin kehittämiä ja Nintendon julkaisemia Pokémon-aiheisia roolipelejä. Pelit on julkaistu 16. marraskuuta 2018 Nintendo Switchille.


text: Pelit ovat eräänlainen yhdistelmä "Pokémon Yellow" ja "Pokémon Go" -pelejä, joissa pystyy käyttämään uutta Poképallon muotoista peliohjainta.


title: Currents

text: Currents on australialaisen psykedeelistä rock musiikkia tuottavan yhtye Tame Impalan kolmas studioalbumi, jonka julkaisi Euroopassa Fiction Records 17. heinäkuuta 2015. Albumilta julkaistiin viisi singleä, tunnetuimpana "Let It Happen" tai "The Less I Know, The Better". Vuoden 2017 loppupuolella yhtye julkaisi "Currents B-Sides & Remixes" nimisen ep:n joka koostuu albumin b-puolista ja remixeistä


title: Currents

text: Yhtyeen laulaja ja multi-instrumentalisti Kevin Parker sävelsi, soitti, tuotti ja sanoitti jokaisen albumin kappaleen itse. Parker aloitti uuden albuminsa työstämisen vuonna 2012 edellisen Lonerism-albumin julkaisun jälkeen. Albumi kehittää edellisten albumien tyyliä eteenpäin ottamalla vaikutteita synth popista ja disco-musiikista. Albumin olisi alunperin pitänyt ilmestyä toukokuussa 2015 mutta julkaisupäivämäärää siirrettiin pari kuukautta viimeistelyiden takia. Albumin sanoitukset käsittelee ihmisen henkistä kasvamista ja Robert Beatty suunnitteli albumin kansikuvan.


title: Currents

text:
Pop-laulaja Rihanna teki coverin kappaleesta "New Person, Same Old Mistakes" ja se julkaistiin hänen kahdeksannella studioalbumillaan vuonna 2016.
Albumi sai positiivista palautetta kriitikoilta, ja menestyi hyvin kotimaassaan Australiassa saavuttamalla platina-aseman. Albumi oli ehdolla parhaan vaihtoehtoalbumin Grammy-palkinnosta vuoden 2016 Grammy-gaalassa.


title: Čalderanin taistelu

text: Čalderanin taistelu oli safavidien Persian Isma'il I:n ja Osmanien valtakunnan Selim I:n joukkojen välillä käyty taistelu lähellä Iranin ja Turkin nykyistä rajaa 23. elokuuta 1514. Taistelu päätyi musketein ja kanuunoin varustautuneen suuremman osmaniarmeijan voittoon. Safavidit menettivät vanhat tukialueensa Itä-Anatoliassa, minkä lisäksi osmanit valtasivat heidän pääkaupunkinsa Tabrizin. Sodat Persian ja osmanien välillä jatkuivat vielä vuosia Čalderanin taistelun jälkeen.


title: Čalderanin taistelu

text: Osmanien valtakunnassa sulttaani Selim I oli syrjäyttänyt isänsä Bayezid II:n vuonna 1512 ja valtaan noustuaan hän käänsi osmanien valtakunnan leviämissuunnan aiemmasta lännestä kohti itää. Persdiassa olivat nousseet valtaan safavidit šaahi Isma'il I:n johdolla. Isma'il I oli kruunannut itsensä Tabrizissa ja valloittanut alueita Luoteis-Iranissa ja Azerbaidžanissa alueiltaan Irakista ja Iranin ylängöltä. Safavidit olivat šiialaisia ja heitä pidettiin uhkana sunnalaisille osmaneille. Selim I kokosikin yhteen suuren armeijan ja marssi kohti itää.


title: Čalderanin taistelu

text: Taistelu Čalderanissa käytiin 23. elokuuta 1514. Taistelupaikka sijaitsee lähellä nykyistä Iranin ja Turkin rajaa Tabrizista luoteeseen. Selimin armeijaan sanotaan kuuluneen yli 100 000 miestä. Safavidien armeijassa oli vain noin 20 000–40 000 miestä. Osmanit olivat varustautuneet musketeilla ja kaanuunoilla, kun taas persialaisten sotaväki koostui enimmäkseen ratsuväestä. Tykistöä persialaisilla ei ollut lainkaan.


title: Čalderanin taistelu

text: Taistelukentällä osmanien jalkaväki oli tehnyt rautaketjuilla toisiinsa yhdistyneistä vaunuista linnoituksen, jonka suojista heidän janitsaarinsa ja kenttätykistö saattoi ampua persialaisten joukkoja. Persialaisten kizilbaš-ratsuväki kärsi suuria tappioita onnistumatta murtamaan osmanien rivejä. Taistelun käännyttyä tappioksi Persian hallitsija Isma'il I pääsi vain vaivoin pakoon. Tarinan mukaan hän oli turhautuneena lyönyt miekallaan kanuunaa jättäen siihen syvän uurteen.


title: Čalderanin taistelu

text: Osmanien tappiot Čalderanissa olivat noin 3 000 miestä ja safavidiern 6 000. Safavidien Persia menetti osmaneille safavidien vanhan tukialueen Itä-Anatoliasa, joka ei enää koskaan palautunut Persian käsiin. Osmanit marssivat myös safavidien pääkaupunki Tabriziin, josta safavidien oli pakko siirtää pääkaupunkinsa itään. Isma'il ei suuren tappionsa jälkeen enää koskaan johtanut joukkojaan taistelukentällä ja tappion muisto vaikutti myös häntä seuranneisiin hallitsijoihin. Osmaneja vastaan sovellettiin tulevaisuudessa suuren kenttätaistelun sijaan poltetun maan taktiikkaa ja huoltoreittien katkaisua. Sodat safavidien ja osmanien välillä jatkuivat vielä vuosia Čalderanin taistelun jälkeen ja esimerkiksi Tabriz ja Bagdad vaihtoivat omistajaa moneen otteeseen.


title: Nanipora kamurai

text: Nanipora kamurai on sulkakorallien laji, joka kuvattiin vuonna 2015 Zamamin saarelta Okinawasta, Japanista. Se on sukunsa ainoa laji. Molekyylisystemaattiset tutkimukset ovat osoittaneet, että se on läheistä sukua sinikorallille ("Heliopora"). Sinikoralli sukulaisineen oli fossiiliaineiston perusteella levinnyt maailmanlaajuisesti liitukaudella, joten sitä ja "Nanipora kamuraita" voidaan pitää elävinä fossiileina.


Jalkapallon alle 17-vuotiaiden naisten maailmanmestaruuskilpailut 2018 olivat järjestyksessään kuudennet jalkapallon alle 17-vuotiaiden naisten maailmanmestaruuskilpailut. Ne järjestettiin Uruguayssa 13. marraskuuta – 1. joulukuuta 2018. Hallitseva mestari Pohjois-Korea putosi puolivälierissä.


title: Jalkapallon alle 17-vuotiaiden naisten maailmanmestaruuskilpailut 2018

text: Loppuottelu pelattiin Estadio Charrúalla, Montevideossa Espanjan ja Meksikon välillä. Espanja voitti loppuottelun 2–1 ja saavutti ensimmäisen maailmanmestaruutensa.


text: Arvonta suoritettiin 30. toukokuuta 2018 Zürichissä.


text: Lohkosijoitus määräytyy seuraavasti:


title: Neliviiksimade

text: Neliviiksimade ("Enchelyopus cimbrius") on turskakalalaji.


title: Neliviiksimade

text: Neliviiksimade kasvaa yleensä 30 cm, joskus 40 cm pitkäksi. Sen selkäpuoli on ruskea, vatsapuoli hopeanharmaa. Pitkulaisen ruumiin litteää takaosaa reunustaa eväreunus.


title: Neliviiksimade

text: Neliviiksimadetta tavataan alueella, joka ulottuu itäisellä Atlantilla Norjasta, Grönlannista ja Islannista Brittein saarten eteläpuolelle ja Biskajanlahden pohjoisosaan, Pohjanmerelle ja Itämeren eteläosaan. Atlantin länsireunalla sitä tavataan Grönlannista Meksikon pohjoisosiin. Se voi elää 20-900 metrin syvyydessä, mutta pysyttelee yleensä 20-50 metrin välillä.


title: Fallout 76

text: Fallout 76 on Bethesda Game Studiosin kehittämä toimintaroolipeli. Peli on julkaistu 14. marraskuuta 2018 PlayStation 4:lle, Windowsille ja Xboxille.


title: Fallout 76

text: Se paljastettiin 30. toukokuuta 2018, jolloin julkaistiin pelin ensimmäinen traileri ja ilmoitettiin kuultavan lisätietoja E3 2018 -messuilla. Bethesdan Todd Howard kertoi pelin sisältävän ainoastaan verkkomoninpelin ja ilmoitti julkaisupäiväksi 14. marraskuuta 2018.


title: Fallout 76

text:
Peli sijoittuu "Fallout" -sarjan maailmaan.
Peli on esiosa kaikille sarjan aiemmille peleille ja sijoittuu Länsi-Virginiaan, jossa sijaitsee pelin nimikkoholvi 76.


title: Fallout 76

text: Peli sijoittuu vuoteen 2102, 25 vuotta ydintuhon jälkeen, Länsi-Virginiassa sijaitsevaan Vault 76:een, joka avataan ensimmäistä kertaa sitten ydinsodan. Holvi poikkeuksellisesti on yksi niistä harvoista, jota ei käytetty Vault-Tecin salaperäisiin kokeisiin, vaan se tarjosi suojan 500 ihmiselle. Pelaaja ottaa ohjat yhdestä Vault 76:n asukkaasta, ja lähtee matkalle ulos uuteen maailmaan saatuaan tehtävän holvin valvojalta ().


title: Fallout 76

text: Peli sai Muropaketin arvostelussa 2,5 tähteä viidestä.


title: Arkkipiispan palatsi (Nikosia)

text:
Arkkipiispan palatsi () on Kyproksen ortodoksisen kirkon arkkipiispan palatsi Nikosian kaupungissa Kyproksen saarella.
Arkkipiispan palatsin rakennutti arkkipiispa Makarios III vuosina 1956–1960. Sen vieressä sijaitsee vanha arkkipiispanpalatsi, joka on rakennettu vuonna 1730.


title: Arkkipiispan palatsi (Nikosia)

text: Palatsi sijaitsee Nikosian vanhassakaupungissa eli kaupunginmuurien sisäpuolella Plateía Archiepiskópou Kyprianoú -aukiolla. Uusi palatsi edustaa uusbysanttilaista tyyliä. Rakennus toimii arkkipiispan virka-asuntona. Sen lisäksi siinä sijaitsevat arkkihiippakunnan toimisto ja kirjasto. Vanhassa palatsissa toimivat Kyproksen kansatieteellinen museo sekä Kansallisen taistelun museo.


title: Arkkipiispan palatsi (Nikosia)

text: Heti rakennusten vieressä sijaitsee Pyhän Johannes Teologin katedraali, joka on Kyproksen kirkon arkkipiispanistuin. Uuden palatsin edessä on Makarios III:n patsas.


title: Panagía Chrysopolítissan kirkko

text:
Panagía Chrysopolítissan kirkko ( eli Παναγία Χρυσοπολίτισσα, "Panagía Chrysopolítissa"), myös Pyhän Kyriaken kirkko (Αγία Κυριακή, "Agía Kyriakí"), on bysanttilaisaikainen ortodoksinen kirkko Páfoksen kaupungissa Kyproksen saarella.
Kirkko on rakennettu 1200-luvulla samannimisen varhaiskristillisen, 300-luvulla rakennetun basilikakirkon paikalle. Basilikakirkko oli saaren suurin ja alun perin seitsemänlaivainen. Myöhemmin se muutettiin viisilaivaiseksi. Kirkon lähellä sijaitsi piispan palatsi. Arabit tuhosivat rakennukset 600-luvulla. Nykyisin paikalla oleva kirkko on pienempi ja edustaa tyypillistä bysanttilaista kirkkotyyppiä. Alkuperäinen basilika oli omistettu ”Kultakaupungin Neitsyt Marialle” ("Panagía Chrysopolítissa"), ja samaa nimeä käytetään myös nykyisestä kirkosta, joka on oikeammin omistettu Pyhälle Kyriakelle ("Agía Kyriakí"). Kirkko on nykyisin katolisen ja anglikaanisen seurakunnan käytössä.


title: Panagía Chrysopolítissan kirkko

text: Kirkon ympärillä on arkeologinen alue, joka kuuluu antiikin Pafoksen arkeologisiin alueisiin. Alueella on basilikakirkon raunioita sen eri rakennusvaiheista, sekä piispan palatsin raunioita ja kolmannen, latinalaisvallan aikaisen katolisen kirkon rauniot. Rakennuksista on säilynyt niiden perustuksia, pylväitä sekä lattiamosaiikkeja. Alueella on myös pylväs, johon Pafoksessa käynyt apostoli Paavali legendan mukaan sidottiin ruoskimista varten.


title: Pyhän Johannes Teologin katedraali

text:
Pyhän Johannes Teologin katedraali () on ortodoksinen kirkko Nikosian kaupungissa Kyproksen saarella. Se on Kyproksen arkkihiippakunnan katedraali eli piispanistuin ja Kyproksen ortodoksisen kirkon pääpaikka.
Katedraali on rakennettu vuonna 1662 ja omistettu Johannes Teologille. Sen paikalla oli varhaisempi, 1300-luvulla rakennettu Pyhälle Johannekselle omistettu benediktiiniläisluostarin kirkko. Uusi kirkko säilyi luostarikäytössä, kunnes siitä tehtiin katedraalikirkko 1700-luvulla.


title: Pyhän Johannes Teologin katedraali

text: Katedraali sijaitsee Nikosian vanhassa kaupungissa eli kaupunginmuurien sisäpuolella Plateía Archiepiskópou Kyprianoú -aukiolla. Se on yksilaivainen ja suhteellisen pieni, ja edustaa frankkilais-bysanttilaista tyyliä. Kirkko on ulkopuolelta suhteellisen yksinkertainen, mikä on osmanivallan ajan perua, mutta koristeltu sisäpuolelta puukaiverruksin, kultauksin, seinämaalauksin ja ikonein. Katto on sisäpuolelta tynnyriholvattu. Kirkon vieressä sijaitsee Arkkipiispan palatsi.


title: Pyhän Johannes Teologin katedraali

text: Kirkko juhlii vuosittain 8. toukokuuta ja 26. syyskuuta.


title: Pyhän Lasaruksen kirkko

text: Pyhän Lasaruksen kirkko ( eli Άγιος Λάζαρος, "Ágios Lázaros") on ortodoksinen kirkko Lárnakan kaupungissa Kyproksen saarella. Se on omistettu Pyhälle Lasarukselle, ja siellä on tämän perimätiedon mukainen viimeinen hautapaikka.


title: Pyhän Lasaruksen kirkko

text: Kirkko on rakennettu noin vuonna 900 vanhemman kirkon paikalle. Se puolestaan oli rakennettu Lasaruksen hautapaikkana pidetylle paikalle. Perimätiedon mukaan Lasarus, jonka Jeesus herätti kuolleista, tuli lähetystyöhön Kyprokselle, ja hänestä tuli Lárnakan paikalla sijainneen Kitionin kaupungin ensimmäinen piispa. Näin kaupungista tuli Lasaruksen toinen ja viimeinen hautapaikka. Kirkon rakennutti Bysantin keisari Leo VI. Se on kunnostettu 1600-luvulla. Kirkko kärsi tuhoja osmanivallan aikana, mutta on kunnostettu jälleen tämän jälkeen.


title: Pyhän Lasaruksen kirkko

text: Kirkko sijaitsee vanhan Lárnakan eteläosassa Plateía Agíou Lazárou -aukiolla. Kirkko edustaa bysanttilaista tyyliä, mutta siinä on lukuisia myöhempiä lisäyksiä. Muun muassa kellotorni on myöhemmältä ajalta ja läntistä tyyliä. Katossa on kolme kupolia. Lasaruksen hauta on kirkon alla. Kirkon lähellä toimii bysanttilainen museo.


title: Azealia Banksin diskografia

text: Tämä on räppäri Azealia Banksin diskografia.


title: Mätäskorallit

text: Mätäskorallit ("Cladocora") on kivikorallien suku. Se luokiteltiin aiemmin heimoon Faviidae, mutta siirrettiin maljakoralleihin (Caryophylliidae) ja luetaan nykyään ryhmään "Scleractinia incertae sedis". Lajeja tavataan 1–480 metrin syvyydestä.


title: Mätäskorallit

text: Mätäskoralleihin kuuluu neljä lajia:


title: Sansibarin lippu

text: Sansibarin lippu otettiin käyttöön 9. tammikuuta 2005. Se on trikolori, jonka värit ovat sininen, musta ja vihreä. Lipun vasemmassa yläkulmassa on Tansanian lippu.


title: Sansibarin lippu

text: Sansibar oli osa Omanin ja Masqatin sulttaanikuntaa, joka käytti punaista lippua vuodesta 1698 lähtien. Majid Bin Said julisti Sansibarin itsenäiseksi sulttaanikunnaksi 2. marraskuuta 1856, mutta uutta lippua ei otettu käyttöön. Punainen lippu pysyi käytössä myös protektoraattiaikana. Kun Sansibar julistautui itsenäiseksi Britanniasta 10. joulukuuta 1963, lippuun lisättiin vihreä ympyrä, jonka sisällä oli kaksi keltaista neilikkaa. 12. tammikuuta 1964 John Okello syöksi Sansibarin sulttaanin vallasta ja otti Sansibarin ja Pemban kansantasavallan lipuksi käyttöön trikolorin, jonka värit olivat musta, keltainen ja sininen. 29. tammikuuta valtion lipuksi vaihdettiin trikolori, jonka värit olivat musta, sininen ja vihreä. Kyseinen lippu, joka perustui Afro-Shirazi -puolueen lippuun, oli itsenäistymisen jälkeisessä Sansibarissa pisimpään käytössä ollut lippu. 26. huhtikuuta 1964 Sansibar yhdistyi Tanganjikan kanssa ja ne muodostivat nykyisen Tansanian valtion, jolloin vanha lippu poistettiin käytöstä.


title: Jussi Kuusiniemi

text: Jussi Kuusiniemi (s. 30. lokakuuta 1996) on suomalainen autourheilija.


title: Jussi Kuusiniemi

text: Kuusiniemi aloitti uransa kotimaan karting-radoilla. Menestystä seurasi jo nuorena ja vuosikymmenen vaihtuessa, maailman huippuja vastaan kilpailemaan tottunut Kuusiniemi oli vakiinnuttanut paikkansa suomalaisen kartingin terävimmällä huipulla. Määrätietoinen karting-ura huipentui Pohjoismaiden mestaruuteen vuonna 2012.


title: Jussi Kuusiniemi

text: Kilpa-autoihin Kuusiniemi siirtyi vuonna 2015. V1600-luokan Mini Onea ajamalla heltisi palkintopallisijoitus jo ensimmäisessä kisassa ja myöhemmin kaudella saavutetut paalupaikka, kisan voitto ja yhteensä neljä palkintopallisijoitusta takasivat lopulta neljännen sijan Suomen mestaruussarjassa sekä Vuoden Tulokas -tittelin kisaorganisaatiolta.


title: Jussi Kuusiniemi

text: V1600-luokassa annetut näytöt poikivat sopimuksen Composit Motorsportin talliin, Italian Clio Cupiin kaudelle 2016. Paalupaikka heti toisessa kilpailussa Misanossa ja toinen paalupaikka muutama kisa myöhemmin Vallelungan radalla kertoivat jälleen omaa kieltään Kuusiniemen nopeudesta, mutta muutoin epäonnisissa merkeissä sujuneen kauden jälkeen Kuusiniemi palasi Suomeen kilpailemaan, nyt Porsche GT3 Cupiin.


title: Jussi Kuusiniemi

text: Kausi 2017 päättyi AKK:n Mestareiden Illassa Jussi Kuusiniemen tyhjentäessä palkintopöydän pokaaleista. Hyvinkään Urheiluautoilijoita edustava Kuusiniemi vei nimiinsä niin kotimaisen FTCC-mestaruuden Porsche GT3 -luokassa, kuin Pohjois-Euroopankin mestaruuden Porsche GT3 NEZ -sarjassa. Eikä ihme – Kuusiniemi seisoi palkintopallilla kauden jokaisena kilpailuviikonloppuna.


title: Jussi Kuusiniemi

text: Menestyksekkään kauden 2017 jälkeen, siirtyminen Keski-Euroopan radoille oli jälleen edessä. Nyt sopimus syntyi Saksan TCR-sarjaan ja autoksi valikoitui VW Golf GTI TCR. Kilpaa ajetaan jälleen maailmanluokan moottoriradoilla Saksassa, Tšekissä, Itävallassa ja Hollannissa.


Suomen alle 17-vuotiaiden naisten jalkapallomaajoukkue edustaa Suomea alle 17-vuotiaiden kansainvälisellä tasolla. Joukkue sijoittui kolmanneksi Euroopan-mestaruuskilpailuissa 2018 ja lunasti paikkansa saman vuoden maailmanmestaruuskilpailuissa ensimmäistä kertaa.


title: Koetusraamattu

text: Koetusraamattu on Anders Wilhelm Ingmanin raamatunkäännös vuodelta 1859. Suomen kieli kehittyi nopeasti 1800–luvulla, ja tämän sekä käännösten vähäisen määrän myötä kehittyi tarve uudistaa suomenkielinen raamatunkäännös. Ingmanin varsinainen käännöstyö valmistui vuosien 1856-1859 aikana myöhässä aluperäisestä aikataulustaan. Hänen tarkoituksenaan oli saattaa työ päätökseen kristinuskon Suomeen tulon 700-vuotismuistojuhlaan kesäksi 1857.


title: Koetusraamattu

text: Käännös sai ristiriitaisen vastaanoton, ja sitä arvosteltiin niin liiallisesta kalevalaisesta tyylistä kuin myös hätäisesti tehdyistä kielellisistä parannuksista. Ingman itse ei myöskään säästynyt kritiikiltä, vaan hänen tyylitajuaan suomen kielen suhteen pidettiin heikkona, tekemiään muutoksia radikaaleina ja valintaansa näin merkittävän työn tekijäksi virheenä.


title: Koetusraamattu

text: Alun perin tarkoituksena ei ollut tehdä täysin uutta raamatunkäännöstä vaan tarkastaa oikeinkirjoitusta ja korjata käännösvirheitä. Professorit Gabriel Geitlin ja Matthias Akiander olivat jättäneet Pipliaseuralle jo vuonna 1852 asiaa käsittelevän muistion. Olisi ollut luonnollista, että korjaustyö olisi annettu Geitlinin ja Akianderin vastuulle, mutta tuon ajan kirkkopoliittisista syistä työ päättyi lopulta Ingmanille.


title: Koetusraamattu

text: Ingman itse oli tyytyväinen saamaansa tehtävään, koska hän oli omien sanojensa mukaan aina harrastanut suomen kielen puhtautta ja keskittyisi toimeksiannon mukaisesti vain parantamaan oikeinkirjoitusta. Työn edistyessä hän kuitenkin ryhtyi alkuperäistä suunnitelmaa suurempaan muutostyöhön, ja korjaustyö muuttui käännöstyöksi.


title: Koetusraamattu

text: Ingmanin perhettä kohdanneista tragedioista ja sekä painatustyön että logistisista ongelmista huolimatta Ingman sai työnsä päätökseen, ja Uusi testamentti ilmestyi painosta syksyllä 1857 sekä koko Raamattu 1859.


title: Koetusraamattu

text: Imgmanin valintaa kritisoitiin monelta taholta. J. V. Snellman ihmetteli, miksi pienen seurakunnan vähäpätöinen pappismies valittiin yksin suorittamaan niin vastuullista tehtävää. "Kuopion Sanomissa" lehtori Johan Fredrik Bergh oli huomauttanut arkkipiispa Edvard Bergenheimille, ettei Ingmanilla ollut tehtävään vaadittua pätevyyttä eikä hän osannut lainkaan hepreaa ja kreikkaakin riittämättömästi. Tähän kritiikkiin yhtyi myös rovasti Henrik Heikel.


title: Koetusraamattu

text: Ingmanilla oli kuitenkin arkkipiispan täysi tuki. Myös suomenmielisten opiskelijoiden lehti Suometar otti vahvasti kantaa Ingmanin ja Biblian kielen parannuksen puolesta.


title: Koetusraamattu

text: Siitä huolimatta, että professori Akiander antoi käännökselle hyvät arvostelut ja sillä oli ollut korkeimman esivallan tuki, teos ei ilmestyttyään saavuttanut kansan keskuudessa suosiota. Siinä olevia korjauksia oli moitittu tarpeettomiksi ja monia täysin virheellisiksi, minkä vuoksi tarvittaisiin pian uusi korjaus.


title: Koetusraamattu

text: Vaikka teoksen saamaa arvostelua pyrittiinkin pehmittämään asiantuntijoiden positiivisilla lausunnoilla, oli epäluulo kansan keskuudessa kuitenkin herännyt. Tämän vuoksi koko teoksen ilmestyttyä siihen liimattiin paperiliuska, jossa oli sanat "Koetusraamattu".


title: Koetusraamattu

text: Vaikka kirkolliskokous hylkäsikin Ingmanin työn, pidettiin sitä kuitenkin aikansa tasalla olevana käännöksenä. Uuden raamatunkäännöksen haluttiin olevan kielellisesti aikaansa edellä, joten muutama vuosi koetusraamatun ilmestymisestä nimettiin Gabriel Geitlinin johtama raamatunkäännöskomitea, johon myös Ingman kuului.


title: Abdoulaye Ascofaré

text: Abdoulaye Ascofaré (20. huhtikuuta 1949 Gao) on malilainen elokuvaohjaaja.


title: Abdoulaye Ascofaré

text: Ascofaré opiskeli Neuvostoliiton elokuvakorkeakoulussa VGIK:ssa ja työskenteli Malin radiossa vuoteen 1978. Sen jälkeen hän opetti Bamakon Kansallisessa taidekorkeakoulussa ja teki useita lyhytelokuvia. Ascofaré on ohjannut ja käsikirjoittanut pitkän elokuvan "Faraw! Une mère des sables" (1996). Se on yhteen päivään tiivistetty, fyysisesti intensiivinen kertomus köyhyyden kanssa kamppailevasta perheenäidistä.


title: Vör

text: Vör tai Vara on skandinaavisessa mytologiassa sopimusten jumalatar. Hänen nimensä merkitsee "se joka on varovainen". Valat ja lupaukset ovat hänelle pyhiä, ja hän on myös avioliiton suojelija. Vöriltä ei mikään pysynyt salassa. Oikeudenkäyntiin joutuneet vastaajat pyysivät häneltä usein apua.


title: Pensaskorallit

text: Pensaskorallit ("Dendrophyllia") on kivikorallien suku. Lajeja tavataan maailmanlaajuisesti trooppisissa ja lauhkeissa vesissä 1–900 metrin syvyydestä.


title: Timo Mähönen

text: Timo Mähönen (17. helmikuuta 1960 Karhula – 28. toukokuuta 2018 Kotka) oli suomalainen kuvataiteilija ja Kotkan valokuvakeskuksen toiminnanjohtaja. Mähönen toimi taiteilijana 1980-luvun alkupuolelta saakka. Hänen kookkaat värimaalauksensa ovat niittäneet mainetta eri puolilla Eurooppaa. Mähönen työskenteli paitsi yksin, myös sellaisissa kokoonpanoissa kuten Taideahtaajat ja Jätkät.


title: Timo Mähönen

text: Timo Mähönen oli Kotkan valokuvakeskuksen toiminnanjohtaja. Mähönen oli myös yksi keskuksen perustajista.


title: Maurice Delafosse

text: Maurice Delafosse (20. joulukuuta 1870 Sancergues – 13. marraskuuta 1926 Pariisi) oli ranskalainen kielitieteilijä ja historioitsija. Hän oli erikoistunut Länsi-Afrikan historiaan, kansatieteeseen ja kieliin.


title: Maurice Delafosse

text: Delafosse opiskeli Pariisin Itämaisten kielten koulussa ja vietti kaksi vuotta Pohjois-Afrikassa. Vuodesta 1894 lähtien hän työskenteli siirtomaavirkailijana ja piirin komendanttina Norsunluurannikolla ja Ranskan Sudanissa, Ranskan konsulina Monroviassa ja Ranskan Länsi-Afrikan siiviliasian päällikkönä. Delafosse nimitettiin Ubangi-Šarin kuvernööriksi vuonna 1918, mutta huonon terveytensä takia hän kieltäytyi virasta ja palasi Ranskaan. Hän työskenteli Itämaisten kielten koulun professorina vuodesta 1921.


title: Maurice Delafosse

text: Delafosse on kirjoittanut joukon historiallisia teoksia, jotka toimivat perustana myöhemmille tutkimuksille. Niiden joukossa on kolmiosainen "Le Haut Sénégal-Niger" (1912), joka kuvaa nykyisen Malin historiaa ja kansoja. Delafosse harjoitti Afrikan kielten historiallis-vertailevaa tutkimusta ja laati yksittäisten kielten kuvauksia. Tieteellistä merkitystä on varsinkin hänen mandelaisten kielten tutkimuksillaan.


title: Sarah’s Key

text: Sarah’s Key () on vuonna 2010 ensi-iltansa saanut ranskalainen draamaelokuva, jonka on ohjannut Gilles Paquet-Brenner. Elokuva perustuu Tatiana de Rosnayn menestysromaaniin "Nimeni on Sarah", jonka pohjalta Paquet-Brenner ja Serge Joncour sovittivat elokuvan käsikirjoituksen. Kahdella eri aikatasolla liikkuvan elokuvan pääosaa näyttelee Kristin Scott Thomas, jonka näyttelemä yhdysvaltalainen, Pariisissa pitkään asunut toimittaja Julia Jarmond tutkii ranskanjuutalaisten kokoamista keskitysleireille toisen maailmansodan aikana ja törmää tutkimuksissaan juutalaistyttö Sarahin ja tämän veljen tarinaan.


title: Sarah’s Key

text: Heinäkuussa vuonna 1942 natsien miehittämässä Ranskassa ranskalaispoliisit kokoavat tuhansia Pariisin juutalaisia vietäväksi tuhoamisleireille. 10-vuotias juutalaistyttö Sarah Starzynski yrittää pelastaa pikkuveljensä Michelin piilottamalla hänet komeroon, heidän salaiseen piilopaikkaansa, vain hetkeä ennen kuin poliisi tulee ja pidättää Starzynskin perheen. Sarah on lukinnut komeron oven, ja avain on hänen taskussaan. Hän on varma, että hän pääsee palaamaan kotiin tuntien sisällä. Kun tunnit muuttuvat vuorokausiksi eikä kotiinpaluusta ole tietoakaan, Sarahin epätoivo kasvaa – lukitussa komerossa pikkuveli odottaa Sarahia, joka oli luvannut palaavansa pian takaisin. Näin ei kuitenkaan koskaan tapahdu, ja sota ja sen jälkeinen aika antaa sittemmin vanhempansa menettäneelle Sarahille aivan toisenlaisen elämän kuin mistä hän lapsena osasi uneksia.


title: Sarah’s Key

text: Lähes 70 vuotta myöhemmin Sarahin tarina tulee ajankohtaiseksi, kun Yhdysvalloista Ranskaan jo 25 vuotta sitten muuttanut toimittaja Julia Jarmond ryhtyy kirjoittamaan lehteen artikkelia ranskanjuutalaisten kokoamisesta leireille ja heidän kohtaloistaan. Julian ranskalaisen aviomiehen Bertrand Tézacin perhe on aikanaan asunut Sarahin vanhempien huoneistossa, ja niinpä hän ryhtyy selvittämään tytön elämän tapahtumia, yrittäen jäljittää hänet sekä selvittämään, miten hänen miehensä perhe saattaa tapahtumien kulkuun liittyä. Tutkimuksissaan Julia törmää salaisuuksien vyyhtiin, joka yhdistää hänet Sarahiin yllättävällä tavalla ja saa hänet kyseenalaistamaan oman avioliittonsa tulevaisuuden.


title: Sarah’s Key

text: "Sarah’s Key" kuvattiin Ranskassa ja Yhdysvalloissa vuonna 2009. Ranskassa elokuvaa kuvattiin Perdreauvillen ja Jumeauvillen kunnissa Yvelines’n departementissa sekä Pariisissa. Yhdysvalloissa elokuvan kuvauspaikkana oli New York. "Sarah’s Keyn" budjettina oli 7,8-10 miljoonaa euroa ja sen tuotantoyhtiöinä olivat Hugo Productions, Studio 37, TF1 Droits Audiovisuels ja France 2 Cinéma.


title: Sarah’s Key

text: "Sarah’s Key" sai maailmanensi-iltansa Toronton elokuvajuhlilla Kanadassa 16. syyskuuta 2010. Elokuva sai teatteriensi-iltansa Ranskassa 13. lokakuuta 2010 ja oli UGC Distributionin teatterilevittämä. "Sarah’s Key" keräsi teatterikierroksensa aikana Ranskassa 826 891 katsojaa. Maailmanlaajuisesti elokuva tuotti 21 829 299 euron eli 25 480 031 dollarin lipputulot.


title: Sarah’s Key

text: "Sarah’s Key" on saanut myönteisen vastaanoton niin kriitikoilta kuin yleisöltäkin. Rotten Tomatoes -sivuston mukaan 72 prosenttia kriitikoista on antanut elokuvalle positiivisen arvosanan 6,5/10 keskiarvolla. Keräys perustuu 114 arviointiin. 9 347 käyttäjästä 82 prosenttia on antanut elokuvalle myönteisen arvosanan 3,9/5 keskiarvolla. Metacritic-sivuston mukaan 30 arvostelun perusteella elokuva on saanut 59 pistettä sadasta mahdollisesta. Metacriticin 22 käyttäjää on antanut elokuvalle keskiarvon 6,3/10. Internet Movie Databasen 14 459 käyttäjää on antanut elokuvalle keskiarvon 7,5/10. Kristin Scott Thomas palkittiin roolisuorituksestaan parhaan naispääosan Lumièresilla ja Globe de cristalilla. Lisäksi hän sai parhaan naispääosan César-ehdokkuuden.


title: Sarah’s Key

text: "Sarah’s Key" julkaistiin Ranskassa DVD:lle ja blu-raylle 16. helmikuuta 2011. FS Film Oy julkaisi elokuvan DVD:lle Suomessa vuonna 2011.


title: Hamadoun Dicko

text: Hamadoun Dicko (1924 Diona – 12. helmikuuta 1964 Kidalin lähellä) oli malilainen poliitikko.


title: Hamadoun Dicko

text: Dicko syntyi fulbekylän päällikön perheeseen. Hän opiskeli Douentzassa, Moptissa, Bamakossa ja Dakarin William Ponty -koulussa. Vuodesta 1947 lähtien Dicko työskenteli opettajana Bafoulabéssa ja Kolokanissa.


title: Hamadoun Dicko

text: Dicko valittiin Ranskan Sudanin edustajaksi Ranskan kansalliskokoukseen vuosina 1951 ja 1956. Hän kuului Fily Dabo Sissokon Parti progressiste soudanais -puolueeseen. Vuosina 1956–1958 Dicko toimi Ranskan hallituksen alivaltiosihteerinä ja valtiosihteerinä.


title: Hamadoun Dicko

text: Sissokon liityttyä Union soudanaise – Rassemblement démocratique africain -puolueeseen vuonna 1959 Dicko perusti lyhytikäisen oppositiopuolueen nimeltä Parti du régroupement du Soudan. Hänet pidätettiin yhdessä Sissokon ja Kassoum Tourén kanssa Malin frangin käyttöönottoa seuraneen mellakan jälkeen vuonna 1962. Heidät tuomittiin kuolemaan vallankaappausyrityksestä syytettyinä, mutta tuomio muutettiin elinkautiseksi vankeudeksi. Kolmikko teloitettiin heidän ollessaan vankilassa Kidalissa.


title: Gabonin kansalliskirjasto

text: Gabonin kansalliskirjasto (; ) on Gabonin pääkaupungissa Librevillessä toimiva kansalliskirjasto. Se on perustettu marraskuussa 1969. Kansalliskirjastolla on ollut vapaakappaleoikeus vuodesta 1971 ja se on painotuoteiden ISBN-/ISSN-numeroinnista vastaava taho maassaan. Kansalliskirjasto on hallinnollisesti Gabonin kansallisarkiston, kansalliskirjaston ja dokumentoinnin hallinnon () alainen yksikkö. Kansalliskirjastolla ja sitä valvovalla hallinnolla on sama postiosoite.


title: Gabonin kansalliskirjasto

text: YK:n erityisjärjestö Unescon mukaan mukaan Madagaskarin aikuisväestöstä (yli 15-vuotiaat) lukutaitoisia oli 88,5 prosenttia (vuonna 2012).


title: Fermín IV

text: Fermín IV Caballero Elizondo (s. joulukuu 1974) on meksikolainen rap-artisti. Hän on Control Machete -ryhmän perustaja.


title: Alexander Brott

text: Alexander Brott (14. maaliskuuta 1915 Montreal – 1. huhtikuuta 2005 Montreal) oli kanadalainen säveltäjä, kapellimestari, viulisti ja pedagogi. Hän opiskeli McGillin konservatoriossa ja Juilliard Schoolissa. Vuonna 1939 hän sai työpaikan McGillin yliopistosta, jossa hän perusti oppilaitoksen oman kamariorkesterin. Vetäydyttyään muista tehtävistään yliopistossa vuonna 1980 hän jatkoi yhä orkesterin johtamista, vuodesta 1989 yhdessä poikansa Boris Brottin kanssa. Vuoden 2004 lopussa orkesterin johtaminen siirrettiin kokojnaan pojan vastuulle.


title: Alexander Brott

text: Brott oli Montrealin sinfoniaorkesterin konserttimestari vuosina 1945–1958 ja välillä avustava kapellimestari. Hän myös toimi vuosina 1965–1981 Kingstonin sinfoniaorkesterin taiteellisena johtajana. Hänen oma sävellystuotantonsa kattaa toistasataa teosta. Hän sai kolme kunniatohtorin arvoa ja pääsi Kanadan ritarikunnan jäseneksi (1979).


title: Boris Brott

text: Boris Brott (s. 14. maaliskuuta 1944 Montreal) on kanadalainen kapellimestari ja viulisti. Hän on Alexander Brottin poika.


title: Boris Brott

text: Brott debytoi viulistina viisivuotiaana. Hän toimi Toronton sinfoniaorkesterin avustavana kapellimestarina vuosina 1963–1965. Myöhemmin hän johti Northern Sinfoniaa (Newcastle-upon-Tyne, 1964–1968), Lakeheadin sinfoniaorkesteria (1968–1972), Reginan sinfoniaorkesteria (1971–1972), (1972–1979) ja a (1976–1983). Hän oli myös Hamiltonin filharmonikkojen taiteellisena johtajana ja kapellimestarina vuosina 1969–1992.


title: Boris Brott

text: Carnegie Hall -debyyttinsä Brott teki vuonna 1987, jolloin hänestä myös tehtiin Kanadan ritarikunnan upseeri. Vuonna 1989 hänestä tuli McGillin yliopiston kamariorkesterin toinen kapellimestari. Hän perusti Brott-musiikkifestivaalin ja National Academy Orchestran (NAO).


title: USS Osage (1863)

text: USS Osage oli Yhdysvaltain laivaston yksitorninen Neosho-luokan jokimonitori.


title: USS Osage (1863)

text: Alus tilattiin James B. Eadsilta Union Iron Worksiltä Carondeletistä Montanasta. Alus laskettiin vesille 13. tammikuuta 1863 ja otettiin palvelukseen 10. heinäkuuta Cairossa Illinoisissa virkaatekevänä päällikkönään Joseph P. Couthany.


title: USS Osage (1863)

text: Alus lähti Cairosta partiomatkalle Red Riverille ja osallistui retkiin Black ja Wachita joille 29. helmikuuta - 5. maaliskuuta 1864. Lisäksi alus osallistui 12. maaliskuuta - 22. toukokuuta retkeen ylös Red Riveriä aina Alexandriaan Louisianaan, minkä aikana se osallistui 14. maaliskuuta Fort De Russyn valtaukseen.


title: USS Osage (1863)

text: Alus siirrettiin 1. helmikuuta 1865 West Gulfin saartolaivueeseen, jonka mukana se osallistui 28. maaliskuuta hyökkäykseen Sapnish Fortiin Mobilessa Alabamassa. Seuraavana päivänä alus upposi osuttuaan torpedoon Blakely Riverillä Alabamassa. Hylky nostettiin ja myytiin huutokaupalla New Orleansissa 22. marraskuuta 1867.


title: Au Pairs

text: Au Pairs oli brittiläinen post-punk-yhtye, joka perustettiin Birminghamissa vuonna 1978. Yhtye julkaisi esikoisstudioalbuminsa "Playing with a Different Sex" vuonna 1981, joka sijoittui muun muassa Britannian albumilistan sijalle 33. He julkaisivat toisen ja viimeisen studioalbuminsa "Sense and Sensuality" vuonna 1982, ja seuraavana vuonna yhtye hajosi.


title: Au Pairs

text: Au Pairs esiintyi Ruisrockissa vuonna 1982.


title: USS Ozark (1863)

text: USS Ozark oli Yhdysvaltain laivaston yksitorninen jokimonitori.


title: USS Ozark (1863)

text: Alus tilattiin George C. Besteriltä Peoriasta Illinoisista. Alus laskettiin vesille 18. helmikuuta 1863 ja otettiin palvelukseen 18. helmikuuta virkaatekevänä päällikkönään George W. Brown.


title: USS Ozark (1863)

text: Alus osallistui 12. maaliskuuta - 22. toukokuuta 1864 retkeen ylös Red Riveriä Alexandriaan Louisianaan. Alus poistettiin palveluksesta 24. heinäkuuta 1865 Mound Cityssä Illinoisissa ja myytiin 29. marraskuuta.


title: USS Chickasaw (1864)

text: USS Chickasaw oli Yhdysvaltain laivaston Milwaukee-luokan monitori.


title: USS Chickasaw (1864)

text: Alus tilattiin Thomas G. Gaylordilta St. Louisista Montanasta. Alus laskettiin vesille 10. helmikuuta 1864 ja siirrettiin 8. toukokuuta Mound Cityyn Illinoisiin, missä se otettiin palvelukseen 14. toukokuuta virkaatekevänä päällikkönään J. Fitzpatrick.


title: USS Chickasaw (1864)

text: Palvelukseenoton jälkeen alus partioi Mississippi-joella 30. kesäkuuta saakka, minkä jälkeen se purjehti New Orleansiin. Alus liittyi 9. heinäkuuta West Gulfin sulkulaivueeseen, jonka mukana se osallistui 5. elokuuta amiraali Farragutin alaisuudessa voittoisaan Mobilenlahden taisteluun. Taistelussa alukseen osui yksitoista kranaattia. Lisäksi alus osallistui hyökkäyksiin Fort Gainesiin 6. elokuuta ja Morganiin 13. elokuuta. Alus viipyi Mobile Bayn alueella 3. heinäkuuta 1865 asti, jolloin se lähti jokea alas New Orleansiin.


title: USS Chickasaw (1864)

text: Saavuttuaan määränpäähänsä 6. heinäkuuta alus poistettiin palveluksesta, minkä jälkeen se makasi ankkurissa. Alus nimettiin 15. kesäkuuta 1869 "USS Samsoniksi", mutta alkuperäinen nimi palautettiin 10. elokuuta. Alus myytiin 12. syyskuuta 1874 New Orleansissa.


title: Kolttien perinnetalo

text: Kolttien perinnetalo (kolttasaameksi "Nuõrttsaa’mi Ä’rbbvuõttpõrtt") on Inarin Sevettijärven kylässä sijaitseva museo, joka kertoo kolttasaamelaisten historiasta ja perinteistä. Se toimii saamelaismuseo Siidan alaisuudessa.


title: Kolttien perinnetalo

text: Perinnetalo on vanha kolttatalo. Petsamon kolttaväestön jouduttua evakkoon sotien vuoksi menetetyiltä kotiseuduiltaan rakennutti valtio Inarin kunnan itäosiin heille useita vastaavantyyppisiä taloja 1940-luvun lopulla. Sevettijärven kylään sijoitettiin pääasiassa Suonikylän kolttia, ja heille rakennettiin yhteensä 52 kolttatilaa. Alun perin Kirakkajärvelle rakennettu Perinnetalo on yksi näistä sodanjälkeisistä tyyppitaloista, joiden suunnittelussa huomioitiin myös kolttien rakennusperinnettä. Sen yhteyteen kuului myös varastorakennus. Tila jäi kuitenkin asuttamatta. Tyhjillään ollut tuparakennus siirrettiin nykyiselle paikalleen 1990-luvun alussa.


title: Kolttien perinnetalo

text: Perinnetalon perusnäyttelyyn kuuluvat esineet, filmit, valokuvat ja tekstit kertovat Sevettijärvi-Näätämö -alueen kolttien historiaa. Perinnetalossa on myös museomyymälä, jossa myydään kolttasaamelaisia käsitöitä sekä kirjallisuutta.


title: Kolttien perinnetalo

text: Perinnetalon yhteydessä toimii myös ulkomuseo, jonka saamelaismuseo Siida on pystyttänyt talon pihapiiriin. Siinä on rekonstruoitu Suonikylän aikainen kolttien kesäpaikka tupineen ja niliaittoineen.


title: USS Manhattan (1863)

text: USS Manhattan oli Yhdysvaltain laivaston vuonna 1863 vesille laskettu yksitorninen Canonicus-luokan monitori.


title: USS Manhattan (1863)

text: Perine, Secor and Company New Yorkista valmisti aluksen Joseph Coldwellin telakalla Jersey Cityssä New Jerseyssä. Alus laskettiin vesille 14. lokakuuta 1863 ja otettiin palvelukseen 6. kesäkuuta 1864 New Yorkin laivastontelakalla päällikkönään J. W. A. Nicholson.


title: USS Manhattan (1863)

text: Välittömästi palvelukseenoton jälkeen alus purjehti Meksikonlahdelle, missä se liittyi Farragutin laivasto-osastoon. Osaston mukana alus osallistui 5. elokuuta voitokkaaseen Mobilenlahden taisteluun, jossa se muodosti kolmen muun monitorin "USS Tecumsehin", "USS Winnebagon" ja "USS Chickasaw'n" kanssa suojasi osaston puurunkoisia aluksia Fort Morganin tykkitulelta.


title: USS Manhattan (1863)

text: Alus kohtasi taistelussa konfederaation törmäyskeulalla varustetun ironclad aluksen "CSS Tennesseen", jonka antautumisen se vastaanotti. Konfederaation laivaston antaudutua aluksen tykit tulittivat Fort Morgania konfederaation viimeistä tukikohtaa alueella. Linnake antautui 23. elokuuta.


title: USS Manhattan (1863)

text: Marraskuussa alus siirtyi New Orleansiin ja edelleen Red Riverin suulle, missä se viipyi aina toukokuuhun 1865. Alus palasi New Orleansiin, missä se makasi elokuusta alkaen reserviin sijoitettuna ankkurissa. Alus nimettiin 15. kesäkuuta 1869 uudelleen "USS Neptuneksi" ja alkeperäinen nimi palautettiin 10. elokuuta.


title: USS Manhattan (1863)

text: Vuonna 1870 alus siirrettiin Key Westiin, missä se oli hetken ankkurissa. Alus jatkoi matkaansa Philadelphiaan, missä se modernisoitiin 1872-1873. Alus palautettiin 19. marraskuuta 1873 palvelukseen ja se palasi Key Westiin osallistuakseen laivaston sotaharjoituksiin ennen matkan jatkamista Pensacolaan.


title: USS Manhattan (1863)

text: Alus lähti 25. huhtikuuta 1876 Floridan länsirannikolta Port Royaliin Etelä-Carolinaan. Alus partioi rannikon edustalla kesäkuuhun 1877, jolloin se lähti Norfolkiin Virginiaan. Vuotta myöhemmin alus hinattiin Jamesjokea ylös ja se ankkuroitiin Brandoniin. Alus siirrettiin 1881 City Pointiin ja edelleen 1888 Richmondiin. Lopulta alus siirrettiin Philadelphiaan, jossa se makasi ankkurissa League Islandilla aina vuosisadan vaihteeseen. Alus poistettiin laivastoluettelosta 14. joulukuuta 1901 ja myytiin 24. maaliskuuta 1902.


title: Kissima Doukara

text: Kissima Doukara (1934 Naran piiri – 15. syyskuuta 1983 Taoudeni) oli Malin sotilashallituksen jäsen vuosina 1970–1978. Hän oli sotilasarvoltaan everstiluutnantti.


title: Kissima Doukara

text: Doukara osallistui Moussa Traorén vallankaappaukseen vuonna 1968 ja oli maata sen jälkeen johtaneen Kansallisen vapautuksen sotilaskomitean ( eli CMLN) jäsen. Vuonna 1970 hänestä tuli Malin puolustus-, sisäasiain- ja turvallisuusministeri.


title: Kissima Doukara

text: Vuonna 1974 Doukara asetettiin johtamaan kuivuudesta johtuneen nälänhädän helpottamiseen tarkoitettua ruoka-apua. Monien muiden tavoin hän kavalsi valtavia rahasummia ulkomaisista avustusvaroista. Rajakiista Ylä-Voltan kanssa johti armeijan laajentamiseen ja vahvisti Doukaran asemia.


title: Kissima Doukara

text: Doukara ja hänen liittolaisensa Tiécoro Bagayoko olivat CMLN:n vaikutusvaltaisimpia jäseniä ja tunnettuja väärinkäytöksistään. He vastustivat Moussa Traorén suunnitelmaa siirtyä siviilihallintoon, johon liittyi Union démocratique du peuple malien -puolueen perustaminen vuonna 1976. Traoré yritti syrjäyttää Doukaran korruptioon vedoten tammikuussa 1978. CMLN:n muut, vähintään yhtä korruptoituneet jäsenet asettuivat vastustamaan Traoréa, jolloin Doukaraa ja Bagayokoa päätettiin syyttää vallankaappauksen ja Traorén murhan suunnittelusta.


title: Kissima Doukara

text: Doukara, Bagayoko ja julkisten töiden ministeri Karim Dembélé pidätettiin CMLN:n kokouksessa helmikuussa 1978. Ulkoministeri Charles Samba Sissoko, josta oli väitetysti suunniteltu uutta presidenttiä, pidätettiin maaliskuussa. Doukara tuomittiin kuolemaan poliittisten rikosten ohella muun muassa yhdeksän miljoonan dollarin avustusvarojen kavaltamisesta, mutta korkein oikeus muutti tuomion elinkautiseksi vankeudeksi vuonna 1979. Doukara ja Bagayoko lähetettiin Taoudenin suolakaivoksille, jossa he kuolivat kidutuksen seurauksena vuonna 1983.


title: Toivo Kulomäki

text: Toivo Uolevi Kulomäki, syntyjään Kindt, (1. marraskuuta 1913 Helsinki – 6. lokakuuta 2017 Helsinki) oli suomalainen kauppaneuvos, E-Öljyt Oy:n entinen toimitusjohtaja ja vanhusten hyvinvointiin ajavan La Carita -säätiön perustaja sekä sen entinen puheenjohtaja. Hänen vanhempansa olivat Nurmijärvellä syntyneet puuseppä Johan Rikhard Kulomäki (1881–1961) ja Olga Fanny Maria Louna (1891–1971). Toivo oli myös esittelijä- ja hallitusneuvoksen viroissa toimineen Knut Ernst Kindtin veljenpoika. Vuonna 1976 Suomen tasavallan presidentti Urho Kekkonen myönsi Kulomäelle kauppaneuvoksen arvon.


title: USS Tecumseh

text: USS Tecumseh voi tarkoittaa seuraavia Yhdysvaltain laivaston aluksia:


title: USS Tecumseh (SSBN-628)

text: USS Tecumseh (runkonumero SSBN-628) oli Yhdysvaltain laivaston James Madison -luokan ballistisin ohjuksin varustettu ydinsukellusvene.


title: USS Tecumseh (SSBN-628)

text: Alus tilattiin nimellä "William Penn" General Dynamicsilta Grotonista Connecticutista. Alus nimettiin 11. huhtikuuta 1962 "Tecumsehiksi" ja köli laskettiin 1. kesäkuuta 1962. Alus laskettiin vesille 22. kesäkuuta 1963 kumminaan Robert L. F. Sikesin puoliso ja otettiin palvelukseen 29. toukokuuta 1964 ensimmäisinä päälliköinään Arnett B. Taylor ja Charles S. Carlisle.


title: USS Tecumseh (SSBN-628)

text: Alus siirtyi Yhdysvaltain itärannikolta Havaijille, jossa sen kotitukikohtana oli Pearl Harbor. Alus oli Mariaaneilla 17. joulukuuta 1964 saapuen Guamille kaksitoista päivää myöhemmin. Vuoden 1969 aikana alus teki kaikkiaan 21 vastaavaa purjehdusta.


title: USS Tecumseh (SSBN-628)

text: Alus siirrettiin Atlantin laivastoon, minne se siirtyi Pearl Harborin ja Panaman kanavan kautta saapuen Newport Newsiin Virginiaan 8. marraskuuta 1969. Alus siirrettiin Newport News Shipbuilding and Drydock Companyn telakalle modernisoitavaksi, jolloin aluksen Polaris-ohjukset korvattiin Poseidon-ohjuksin. Alus vapautui telakalta 9. toukokuuta 1970. Aluksella tehtiin syksyn ja talven aikana täydellinen huolto ennen kuin se aloitti palveluksensa uudessa kotitukikohdassaan Charlestonissa Etelä-Carolinassa 18. helmikuuta 1971.


title: USS Tecumseh (SSBN-628)

text:
Alus oli koeajoissa Charlestonin edustalla ennen kahta partiomatkaansa loppuvuodesta 1971. Alus siirrettiin Holy Lochiin Skotlantiin, jonne se saapui 9. helmikuuta 1972. Alus teki 18 partiomatkaa Holy Lochista vuoteen 1980 mennessä.
Alus siirrettiin 15. helmikuuta 1993 reserviin ja se aloitti samana päivänä varastoinnin ja valmistautumisen romutukseen () Bremertonissa Washingtonissa. Alus poistettiin palveluksesta ja alusluettelosta 23. heinäkuuta 1993. Aluksen romutus saatiin päätökseen 1. huhtikuuta 1994. Kuitenkin aluksen torpedoputket ja suuri osa painerunkoa säilytettiin ja ne ovat nähtävillä US Naval Undersea Museumissa Keyportissa Washingtonissa.


title: Asetoiini

text: Asetoiini (CHO) on alkoholeihin ja ketoneihin kuuluva orgaaninen yhdiste. Yhdistettä käytetään aromiaineena.


title: Asetoiini

text: Huoneenlämpötilassa asetoiini on väritöntä tai kellertävää nestettä. Yhdiste liukenee erittäin hyvin veteen ja moniin orgaanisiin liuottimiin esimerkiksi etanoliin ja asetoniin. Dietyylieetteriin se liukenee vain niukasti. Asetoiinilla on voinkaltainen tuoksu ja maku. Asetoiinia esiintyy luonnossa monissa kasveissa ja lisäksi monet mikro-organismit tuottavat sitä käymisen sivutuotteena. Asetoiini on kiraalinen molekyyli ja bakteerit tuottavat sen (R)-enantiomeeria. Asetoiini muodostaa helposti kiteisen dimeerin ja happamissa olosuhteissa siitä muodostuu metyylivinyyliketonia.


title: Asetoiini

text: Yleensä asetoiini valmistetaan bioteknisesti käymisteitse asetaldehydistä. Sitä voidaan myös valmistaa pelkistämällä diasetyyliä sinkin avulla happamissa olosuhteissa tai hapettamalla 2,3-butaanidiolia. Asetoiinia käytetään aromiaineena esimerkiksi margariineissa. Asetoiinia muodostavat bakteerit tunnistetaan niin kutsutulla Voges–Proskauer-testillä, joka on käyttökelpoinen eri enterobakteerien tunnistamisessa.


title: Estadio Pocitos

text: Estadio Pocitos oli Montevideossa sijainnut jalkapallostadion. Stadion toimi yhtenä pelipaikkana Uruguayn isännöimissä vuoden 1930 MM-kilpailuissa. Stadionilla pelattiin kaikkien aikojen ensimmäinen MM-ottelu Ranskan ja Meksikon välillä. Pocitos-stadion toimi Peñarolin kotikenttänä. Stadion avattiin vuonna 1921 ja se jäi vaille käyttöä vuoden 1933 jälkeen. Stadion purettiin vuonna 1940.


title: Lotte Brott

text: Charlotte "Lotte" Brott (o.s. "Goetzel"; 8. helmikuuta 1922 Mannheim – 6. tammikuuta 1998 Montreal) oli saksalaissyntyinen, kanadalaistunut sellisti. Hänen vanhempansa olivat yrittäjiä, jotka rohkaisivat häntä aloittamaan sellonsoiton opiskelemisen kahdeksan vuoden iässä. Hänet lähetettiin natseja pakoon Sveitsiin, jossa hän sai Zürichin konservatoriosta diplominsa vuonna 1939. Hänen opettajanaan oli Emanuel Feuermann.


title: Lotte Brott

text: Heinäkuussa 1939 Brott palasi yhteen vanhempiensa kanssa Montrealissa, Kanadassa. Häntä opetti Montrealissa Jean Belland ja Toronton yliopistossa Zara Nelsova. Molemmilla kerroilla hän opiskeli stipendin turvin. Hän oli Montrealin sinfoniaorkesterin jäsen vuodesta 1941 ja seurasi vuonna 1942 Jean Bellandia McGill-jousikvartetin sellistinä. Myöhemmin kvartetti kasvoi McGillin kamariorkesteriksi. Brott meni vuonna 1943 naimisiin Alexander Brottin kanssa ja teki yhteistyötä muiden muassa John Newmarkin sekä Walter Joachimin kanssa. Myöhemmällä urallaan Brott toimi eri orkestereissa hallinnollisissa tehtävissä.


title: Lotte Brott

text: Vuonna 1988 Brottista tehtiin Maltan ritarikunnan "Dame of Grace" ja vuonna 1990 Kanadan ritarikunnan jäsen. Hän oli myös Québecin ritarikunnan ritari vuodesta 1996.


title: Adolf Erik Nordenskiöldin muistomerkki

text: Adolf Erik Nordenskiöldin muistomerkki on Helsingin Kaivopuistossa sijaitseva naparetkeilijä Adolf Erik Nordenskiöldin muistomerkki, jonka ovat toteuttaneet kuvanveistäjät Heikki Häiväoja ja Johanna Häiväoja sekä arkkitehti Eric Adlercreutz. Se on pystytetty vuonna 1985. Muistomerkki sijaitsee puiston eteläkärjessä lähellä merenrantaa Ehrenströmintien varrella.


title: Adolf Erik Nordenskiöldin muistomerkki

text: Muistomerkki muodostuu kolmesta tiiviisti vierekkäin seisovasta harmaasta graniittipaadesta, joiden sivutahkot ovat sileitä mutta yläosat rosoisia. Muistomerkki on 3,5 metriä korkea. Kivipaadet symboloivat arktisten vesien jäävuoria ja ahtojäätä. Etummaisen, matalimman paaden päällä on Nordenskiöldin pronssinen rintakuva, joka katselee merelle. Kahden korkeamman paaden takasivuille on kiinnitetty pronssireliefit, joista toinen on Nordenskiöldin vuosien 1878–1880 Koillisväylän-purjehduksen reittiä kuvaava kartta ja toinen esittää matkalla käytettyä Vega-laivaa. Lisäksi teokseen kuuluu litteä nupukivijalusta, joka muistuttaa muodoltaan laivan keulaa. Nordenskiöldin rintakuvan on veistänyt Johanna Häiväoja ja reliefit hänen isänsä Heikki Häiväoja, joka myös suunnitteli kokonaisuuden yhdessä arkkitehti Adlercreutzin kanssa. Euraasian mannerta esittävään karttareliefiin on kuvattu Suomen nykyiset, vuoden 1944 jälkeiset rajat.


title: Adolf Erik Nordenskiöldin muistomerkki

text: Nordenskiöld asui pääosan elämästään Ruotsissa, mutta hän oli syntynyt ja opiskellut Helsingissä. Aloitteen Nordenskiöldin muistomerkistä Helsinkiin teki ulkosuomalaisia edustava Suomi-Seura ja sitä varten perustettiin vuonna 1979 neuvottelukunta, jossa oli edustettuina valtion virastoja, kansalaisjärjestöjä ja poliittisia puolueita. Neuvottelukunnan puheenjohtajana oli Osmo Kalliala. Suunnitelmissa oli alkuaan vaatimattomampi muistomerkki, jossa olisi käytetty uutta valosta Walter Runebergin vuonna 1880 veistämästä Nordenskiöldin rintakuvasta. Sijoituspaikaksi kaavailtiin Ritarihuoneen puistikkoa Kruununhaassa, mutta Helsingin kaupunki tarjosi Kaivopuiston rannasta paikan, jossa oli tilaa isommallekin teokselle. Johanna Häiväojan veistämä rintakuva muistuttaa Runebergin veistosta, mutta se on kooltaan isompi ja siihen on lisätty turkiskaulus. Muistomerkki paljastettiin 13. toukokuuta 1985.


title: Luonnonkirja

text: Luonnonkirja ala-alkeiskouluin tarpeeksi () on Zachris Topeliuksen vuonna 1855 Suomen kansakouluja varten kirjoittama oppikirja. Sen ensimmäinen ruotsinkielinen painos julkaistiin omakustanteena keväällä 1856. Kirjan suomensi Johan Bäckwall, ja suomeksi se julkaistiin ensimmäisen kerran vuonna 1860.


title: Luonnonkirja

text: Topelius oli aikansa ainoa suomalainen kirjailija, joka halusi ja osasi kirjoittaa laajoille piireille ja myös lapsille. Sen vuoksi hänen toivottiin kirjoittavan myös oppikirjoja Suomeen suunniteltua ja vuonna 1866 toimintansa aloittanutta kansakoululaitosta varten. Topelius julkaisikin jo vuonna 1856 Luonnonkirjan sekä myöhemmin vuonna 1875 Maamme kirjan.


title: Luonnonkirja

text: Kirja kuvastaa selvästi Topeliuksen pedagogisia ihanteita. Hänen mukaansa lapsille ei pitänyt opettaa liian monia aineita eikä opetuksen pitänyt olla yksityiskohtien pänttäämistä. Sen sijaan opetuksen tuli olla itsenäiseen ajatteluun ohjaavaa ja mielikuvitusta kiihottavaa. Erityisen tärkeää oli luottaa lasten eläytymis- ja omaksumiskykyyn sekä korostaa ahkeruuden ja avuliaisuuden merkitystä. Luonnonkirjan tarkoituksena oli palvella kolmea tehtävää: vakauttaa lukutaitoa, harjoittaa ajatuskykyä sekä herättää rakkautta tietoon ja tietämiseen.